title: Patrick Chan

text: Chanilla on hallussaan yhteispisteiden ja vapaaohjelman pisteiden maailmanennätykset Kansainvälisen luisteluliiton pistesysteemin mukaan. Yhteispisteiden ja vapaaohjelman pisteiden ennätykset hän luisteli Trophée Eric Bompard -kilpailussa vuonna 2013. Chan on myös kausien 2008–2009, 2010–2011 ja 2013–2014 parhaat yhteispisteet saanut miesyksinluistelija.


title: Levänen (täsmennyssivu)

text: Levänen tarkoittaa seuraavia:


title: Luostarinen

text: Luostarinen on suomalainen sukunimi, joka on muun muassa seuraavilla henkilöillä:


title: Luotonen

text: Luotonen on suomalainen sukunimi, joka on muun muassa seuraavilla henkilöillä:


title: Dievturība

text: Dievturība on latvialainen uuspakanallinen uskonto, joka pohjautuu osittain latvialaisten alkuperäisiin kristinuskoa edeltäneisiin uskoihin. Uskon nimi on johdettu jumalaa tarkoittavasta sanasta "Dievs".


title: Dievturība

text: Dievturība luotiin vuosina 1923–1924. Se levisi lähinnä älymystön keskuudessa ja sen tarkoituksena oli uudistaa perinteistä uskoa kristinuskoa edeltäneeltä ajalta. Uskonnollisina teksteinä käytettiin lähinnä kansanperinteestä kertoneita dainoja, joihin liitettiin myös kristinuskoon kuuluvia tapoja. Uskonnon luominen liittyi mielipiteisiin siitä, että Latvian valtauskonto eli luterilaisuus oli perustavanlaatuisesti ulkomainen ja siten vieras latvialaisille. Maailmansotia edeltäneenä aikana liikkeen johtohahmoja olivat Ernests Brastiņš ja Arvēds Brastiņš. Koska uskonnon seuraajat olivat lähinnä älymystöä, sen ympärille muodostui myös paljon kansanperinnettä selittävää kirjallisuutta. Toisen maailmansodan aikana Neuvostoliitto karkotti Siperiaan suurimman osan liikkeen johtohahmoista. Se säilyi neuvostoajan yli länteen paenneiden keskuudessa ja se herätettiin uudelleen henkiin Latvian itsenäistyttyä vuonna 1991.


title: Dievturība

text: Dievturīballa oli vuoden 2006 tietojen mukaan yhteensä 649 virallista jäsentä.


title: Luettelo Tokyo Mew Mewin hahmoista

text: Tämä on luettelo Mia Ikumin piirtämän shōjo-manga "Tokyo Mew Mewin" hahmoista.


title: Mário de Noronha

text: Mário de Lopez da Vasa César Alves de Noronha (15. tammikuuta 1885 Lapa – 9. heinäkuuta 1973 São Sebastião da Pedreira) oli portugalilainen miekkailija ja olympiamitalisti.


title: Mário de Noronha

text: De Noronha kilpaili olympialaisissa kahdesti, vuosina 1924 ja 1928. Hän pääsi Pariisissa 1924 kalvan henkilökohtaisessa kisassa välieriin saakka ja miekkaili myös maansa neljänneksi sijoittuneessa joukkueessa samalla aseella. De Noronha oli 43-vuotiaana Amsterdamin kisoissa 1928 mukana maansa kalpajoukkueessa, joka sai pronssimitalin.


title: Annoboninrilli

text: Annoboninrilli ("Zosterops griseovirescens", vanh. nimi "annobonsaarenrilli") on vaarantunut varpuslintulaji. Laji on Afrikan länsirannikon edustalla päiväntasaajan eteläpuolella sijaitsevan Annobónin saaren kotoperäinen laji.


title: Annoboninrilli

text: Annoboninrilli on pieni kerttuja muistuttava lintu, joka kasvaa 12 cm pitkäksi. Väriltään sen selkäpuoli on oliivinvihreä, pyrstö ja siivet ovat selkäpuolta tummemmat. Silmien ympärillä on kapea valkoinen rengas. Sen vatsapuoli on haaleanruskeankeltainen ja kyljet puolestaan tummanoliivinvihreät.


title: Annoboninrilli

text: Annoboninrilli on kotoperäinen laji Atlantin valtameressä sijaitsevalla pienellä Päiväntasaajan Guinealle kuuluvalla Annobónin saarella. Annoboninrilli on luokiteltu vaarantuneeksi siksi, että sitä tavataan niin pienellä alueella. Pienen levinneisyysalueensa vuoksi lajin populaatio voi pienentyä tai kuolla sukupuuttoon satunnaisistakin tapahtumista. Annobónilla, etenkin saaren pohjoisosassa, tapahtuu jonkin verran ympäristön raivaamista ja muuttamista esimerkiksi öljypalmun, sokeriruo'on ja hedelmien tuotantoa varten. Toisaalta useita viljelyksiä on myös hylätty. Populaatiota on arvioitu vakaaksi ja sen kokoa 1 000–2 500 yksilöä käsittäväksi, joista aikuisia yksilöitä on 600–1 700.


title: Annoboninrilli

text: Annoboninrillin elinympäristöä ovat puuta ja pensasta kasvavat alueet, kuten viljelyskäytössä olevat maat, aarniometsät ja ”uudistuneet metsät” (). Laji etsii ravintoa 2–10 yksilön ryhmissä. Ravintona ovat kasvillisuuden pinnalta kerättävät selkärangattomat eläimet.


title: Postmoderni kirjallisuus

text: Postmoderni kirjallisuus on käsite, jota alettiin käyttää 1960-luvulla yhdysvaltalaisessa kirjallisuuden tutkimuksessa. Postmoderni kirjallisuus on korostanut kirjallisen todellisuuden keinotekoisuutta muun muassa itsensä tiedostavan sepitteellisyyden eli metafiktion kautta. Kirjallisuudessa postmodernismia edustavat esimerkiksi Kurt Vonnegut, John Barth ja Donald Barthelme. Erilaiset poliittiset ja historialliset muutokset vaikuttivat vahvasti tyylikauden muutoksiin. Se liitetään myös jälkiteolliseen yhteiskuntaan ja elämäntapaan, jonka arvoja joukkotiedotusvälineet ja kulutus säätelevät. Kirjallisuudessa postmodernismi on hyvin vaikeasti määriteltävä, sillä se perustuu ajatteluun siitä että minkäänlaista järjestystä ei ole vaan kirjailija tulee antautua erilaisten tulkintojen vietäväksi. Postmodernismi on myös selvästi kirjallisuutta laajempi kulttuuri-ilmiö. Siihen kuuluu ironinen ja irrallinen tyyli, sillä kirjailijat yrittivät kuvata kaoottista maailmaa valtavalla määrällä eri tapoja. Näistä esimerkkeinä ovat toisiinsa täysin riippumattomien henkilöiden, juonenkäänteiden tai toimijoiden vastakkainasettelu joilla kertomus katkaistaan tai joilla siihen luodaan epäjärjestystä. Muita keinoja ovat tarinan kertojien ja näkökulmien vaihtelu sekä tekstin keinotekoisuuden korostaminen ja näiden kaikkien tarkoituksena on tekstin lineaarisuuden rikkominen. Postmodernismi vastusti modernismin tarkkarajaisuutta, tiukkaa muodollisuutta ja yhdisteli eri aikakausien tyylejä estottomasti. Tyypillistä postmodernismin ajan kirjallisuudelle on intertekstuaalisuuden käyttäminen, eli viittaukset toisiin teoksiin. Todellisuuden ja fiktion, korkean ja matalan kulttuurin sekoittuminen sai alkunsa, sekä erilaisia tyylejä ja tekstilajeja sekoitettiin vapaammin. Tekstit ja merkit tulivat lajien ja muodollisten erojen tilalle. Muita yleisiä piirteitä postmodernismin ajan kirjallisuudelle ovat parodia, pastissi, leikillisyys ja sirpaleisuus. Ajan näkyvimpiä lajeja ovat jännitys- ja muu aiemmin marginaalinen kirjallisuus.


title: Focke-Wulf Fw 189

text: Focke-Wulf Fw 189 "Eule" tai "Uhu" () on Saksassa suunniteltu ja valmistettu kolmipaikkainen tiedustelu- ja yhteyslentokone. Konetyyppin suunnittelija oli Kurt Tank. Konetta valmistettiin myös raskaammin aseistettuna ja panssaroituna lähitukikoneena. Osaa Fw 189 -koneista käytettiin myös yöhävittäjätehtävissa, ja joihinkin asennettiin Schräge Musik -asejärjestelmä. Konetyyppiä käytettiin enimmäkseen itärintamalla toisessa maailmansodassa.


title: Focke-Wulf Fw 189

text: Kone oli varsin erikoisen näköinen, sillä siinä oli pitkä perään päin suippeneva lasitettu ohjaamokehto kahden runkopuomin välissä. Sen 465 hevosvoiman Argus As 410 -rivimoottorit eivät olleet erityisen tehokkaat, eikä konetyyppi ollut myöskään erityisen nopea. Venäläiset kutsuivat tyypin koneita nimellä "Rama", joka tarkoittaa ikkunankarmia.


title: Focke-Wulf Fw 189

text: Koneen aseistuksena oli kaksi 7,92 mm konekivääriä siiventyvissä ja kaksi 7,92 mm kaksoiskonekivääriä peräkartiossa ja yläampumossa. Pommeja Fw 189 saattoi kuljettaa 200 kg ulkoisissa ripustimissa. Yöhävittäjämuunnoksissa, joita oletettavasti valmistettiin ainakin 30 kappaletta, oli aseistuksena yläampumon paikalla 15 mm tai 20 mm etuyläviistoon ampuva Schräge Musik -tykki, sekä tutka ohjaamokehdon etuosassa.


title: Suur-Göteborg

text: Suur-Göteborg () tarkoittaa Göteborgin ympärillä Länsi-Ruotsissa sijaitsevaa suurkaupunkialuetta (). Muita suurkaupunkialueita Ruotsissa ovat Suur-Malmö ja Suur-Tukholma. Vuoden 2011 lopussa Suur-Göteborgissa oli 938 580 asukasta.


title: Suur-Göteborg

text: Suur-Göteborg on Statistiska centralbyrånin määrittelemä tilastollinen käsite, joka on peräisin 1960-luvulta. Aluejako uusittiin 1970-luvulla kuntauudistuksen vuoksi. Vuoden 2005 alusta Suur-Göteborgiin ovat kuuluneet myös Alingsåsin ja Lilla Edetin kunnat. Suurkaupunkialueeseen kuuluu siten 13 kuntaa.


title: Suur-Göteborg

text: Suur-Göteborgiin kuuluvat kunnat ovat:


title: Suur-Göteborg

text: Näistä Kungsbackan kunta kuuluu Hallandin lääniin ja kaikki muut kunnat kuuluvat Länsi-Götanmaan lääniin.


title: Luttinen

text: Luttinen on suomalainen sukunimi, joka on muun muassa seuraavilla henkilöillä:


title: Luukkainen

text: Luukkainen on suomalainen sukunimi, joka on muun muassa seuraavilla henkilöillä:


title: Kees Bakels

text: Kees Bakels (s. 14. tammikuuta 1945 Amsterdam) on alankomaalainen kapellimestari. Hän aloitti uransa viulistina. Hän opiskeli orkesterinjohtoa Amsterdamin konservatoriossa ja Chigiana-musiikkiakatemiassa. Hän on toiminut muun muassa Malesian filharmonisen orkesterin ensimmäisenä musiikillisena johtajana (1997–2005), Bournemouthin sinfoniaorkesterin päävierailijakapellimestarina (1989–1999) ja Alankomaiden radion sinfoniaorkesterin pääkapellimestarina. Bakels on johtanut kaikkia suuria hollantilaisorkestereita.


title: Kees Bakels

text: Bakels on keskittynyt urallaan sekä oopperaan että sinfoniseen ohjelmistoon. Hän on johtanut muun muassa Aidan, Fidelion, La bohèmen ja Carmenin esityksiä sekä Leoncavallon ja Mascagnin huonommin tunnettuja teoksia. Hänen levytystensä joukossa ovat kaikki Vaughan Williamsin sinfoniat, kaikki Nielsenin konsertot, Saint-Saënsin 3. viulukonsertto (Jean-Jacques Kantorow'n ja Tapiola Sinfoniettan kanssa) ja Rimski-Korsakovin teoksia.


title: Suur-Malmö

text: Suur-Malmö () tarkoittaa Malmön ympärillä Etelä-Ruotsissa sijaitsevaa suurkaupunkialuetta (). Muita suurkaupunkialueita Ruotsissa ovat Suur-Göteborg ja Suur-Tukholma. Vuoden 2011 lopussa Suur-Malmössa oli 662 941 asukasta.


title: Suur-Malmö

text: Suur-Malmö on Statistiska centralbyrånin määrittelemä tilastollinen käsite, joka on peräisin 1960-luvulta. Aluejako uusittiin 1970-luvulla kuntauudistuksen vuoksi. Vuoden 2005 alusta Suur-Malmöhön ovat kuuluneet myös Skurupin, Eslövin ja Höörin kunnat. Suurkaupunkialueeseen kuuluu siten 12 kuntaa.


title: Suur-Malmö

text: Suur-Malmöhön kuuluvat kunnat ovat:


title: Suur-Malmö

text: Kaikki nämä kunnat kuuluvat Skånen lääniin.


title: Tehtäväshakin suurmestari

text: Tehtäväshakin suurmestari tai "laadinnan suurmestari" on korkein shakkitehtävien laadinnan alueella myönnettävä arvonimi. Sen myöntää nykyisin maailman tehtäväshakkijärjestö ("World Federation for Chess Compositions"). Arvonimen saamisen perusteena ovat FIDE-albumeihin hyväksytyistä tehtävistä saadut pisteet. Laadinnan suurmestarin arvonimen saamiseksi vaaditaan 70 pistettä. FIDE-albumeissa jaetaan pisteitä siten, että julkaistusta lopputehtävästä saa 1,67 ja muista tehtävistä yhden pisteen. Mikäli tehtävällä on useampi laatija, tehtävästä saatava pistemäärä jaetaan tasan laatijoiden kesken. .


title: Tehtäväshakin suurmestari

text: Laadinnan suurmestarin arvonimi perustettiin vuonna 1972 ja ensijaossa sen saivat Comins Mansfield, Lev Lošinski, Genrih Kasparjan ja Eeltje Visserman. Kaikkiaan arvonimen on vuosina 1972–2012 saanut 76 henkilöä. Arvonimi voidaan myöntää myös takautuvasti. Vuonna 2012 tittelin saivat postuumisti tšekkiläiset laatijat Miroslav Havel, oik. Kostal (1881–1958) ja Artur Mandler (1891–1971) vanhojen ansioidensa perusteella. Suomalaisista tehtäväshakin suurmestarin arvonimen on ensimmäisenä saanut Unto Heinonen vuonna 2004. Lisäksi arvonimen sai postuumina Matti Myllyniemi (1930–87) vuonna 2010.


title: Jarmo Hietaranta

text: Jarmo Hietaranta (s. 1950 Tampere) on suomalainen valokuvaaja, joka on toiminut lehtikuvaajana muun muassa Helsingin Sanomien kuvatoimituksessa vuosina 1971-1980. Hän oli kuvatoimittajana Yleisradion TV1:llä vuosina 1980-1987, jonka jälkeen hän perusti oman studion. Hietaranta on tehnyt myös tv-dokumentteja MTV3:lle ja Ylelle.


title: Jarmo Hietaranta

text: Hietaranta valmistui Tampereen kauppaoppilaitoksesta ja opiskeli valokuvausta samaan aikaan yksityisesti. Hän aloitti valokuvaamisen harrastuksena Tampereen kameraseurassa 1960-luvun puolivälissä. Hän avusti aluksi lehtiä freelancerina ja sai 1971 vakituisen paikan kuvaajana Lehtikuva Oy:ssa. Hän siirtyi Helsingin sanomien palvelukseen 1972 ja aloitti kuvatoimittajana 1980 ensin Yle TV2 ja sitten TV1:ssa. Hän perusti oman yrityksensä Jarmo Hietaranta Production Oy:n 1986 ja kuvasi suomalaisille lehtitaloille ja aikakauslehdille. Kuvaajan työn ohessa Hietaranta on toiminut oman yrityksensä lisäksi toimitusjohtajana Story Foto Oy:ssa 1989−1992 ja Studico Oy:ssa vuodesta 1992. Hietaranta teki 1990-luvulla tv-dokumentteja maailman kriisipesäkkeistä (muun muassa Bosnian sota) toimittaja Rauli Virtasen kanssa.


title: Dunia Engine

text: Dunia Engine on Kirmaan Aboobakerin Crytekillä suunnittelema pelimoottori. Nimi tarkoittaa "maailmaa" Malaysia. Se perustuu CryEngineen, mutta Ubisoft Montreal muokkasi sitä rajusti "Far Cry 2:"ta varten. Uudelleen tehtyä ja muunneltua versiota Dunia Enginestä käytetään mm. pelissä "". "Assassin's Creed II" ja "" käyttävät Far Cry 2:n kasvillisuusteknologiaa, vaikka peli ei itsessään sisällä Dunia Engineä, vaan käyttää sen sijaan Anvil-pelimoottoria.


title: Dunia Engine

text: "Far Cry 3" käyttää kehittynyttä versiota, Dunia 2:ta.


title: Dunia Engine

text: Dunia Engine sisältää mm. seuraavat ominaisuudet:Dunia Engine käyttää DirectX 10:tä Windows Vistalla mutta on suunniteltu pyörimään myös DirectX 9:llä.


title: Dunia Engine

text: Dunia 2 Engine sisältää mm. seuraavat teknologiat:Dunia 2 Engine käyttää DirectX 10:tä ja DirectX 11:tä Windows Vistalla ja Windows 7:lla.


title: Dunia Engine

text: Karttaeditori sisältyy Far Cry 2:ssa ja Dunia Engine on kaikissa pelin versioissa. Karttaeditorin pitäisi sisältyä valmiiseen Far Cry 3:een.


title: Anna Santamans

text: Anna Santamans (s. 25. huhtikuuta 1993 Fontcouverte-la-Toussuire) on ranskalainen uimari.


title: Anna Santamans

text: Santamans saavutti pronssia 50 metrin vapaauinnissa nuorten EM-kilpailuissa Prahassa 2009. Nuorten olympialaisissa Singaporessa 2010 hän sai kultaa 50 metrin vapaauinnissa sekä pronssia 50 metrin perhosuinnissa ja sekajoukkueiden 4 × 50 metrin vapaauintiviestissä.


title: Anna Santamans

text: Hän kilpaili Lontoon olympialaisissa 2012, jossa hän sijoittui 50 metrin vapaauinnissa 11:nneksi.


title: Anna Santamans

text: Santamans voitti marraskuussa 2012 uinnin lyhyen radan EM-kilpailuissa Chartresissa kultaa 4×50 metrin vapaauinnin ja sekauinnin sekaviesteissä sekä pronssia naisten 4×50 metrin sekauintiviestissä. Kazanin universiadeissa 2013 hän oli toinen 50 metrin vapaauinnissa. Vuonna 2014 hän kuului Ranskan pronssijoukkueeseen Berliinin EM-kilpailuissa 4 × 100 metrin vapaauinnin sekaviestissä ja Dohan lyhyen radan MM-kilpailuissa naisten 4 × 50 metrin sekauintiviestissä. Hän sai 4 × 100 metrin vapaauinnin sekaviestissä pronssia myös Lontoon EM-kilpailuissa 2016.


title: Tizer

text: Tizer on punaisenväristä Isossa-Britanniassa myytävää virvoitusjuomaa. Juoman nimen alkuperä on lähtöisin lausekkeesta "Tizer the Appetizer". Sen julkaisi Fred Pickup Manchesterissä vuonna 1924, jolloin se tunnettiin nimellä "Pickup's Appetizer". Pickupin toiminnan loppumisen jälkeen sen omisti Armour Trust, joka kuitenkin myi sen vuonna 1972 A.G Barr plc:lle 2,5 miljoonalla punnalla. Barrin muiden kuuluisten juomien, kuten Irn-Brun, rinnalla Tizerin tarkkaa reseptiä ei ole julkistettu, mutta ainesosaluettelo ja ravitsemukselliset tiedot annetaan tuotteen pakkauksessa. 1990-luvun lopulla Tizer teki päätöksen alkaa myymään muun makuisia versioita Tizer-juomasta, kuten "Purple"- ja "Green"-versioita. Vuosina 1996-2007 Tizerin tekstin tyyli oli T!zer.


title: Tizer

text: Vuonna 2007 Tizerin sloganiksi vaihtui "Original Great Taste" ja Tizerin reseptitietolaatikon tekstimäärää vähennettiin. Tizerin pakkauksille tuli myös käyttöön klassisentyylinen ulkonäkö ilman "Ed The Head" -hahmoa. Lukuisista juomaan kohdistuneista muutoksista huolimatta resepti kuitenkin palautettiin vanhaan muotoon vuonna 2009, jolloin oikea hedelmämehu poistettiin ja luontaiset aromit, luonnolliset värit ja makeutusaineet palautettiin takaisin. Tizer entisöitiin vuonna 2011 uudella logolla ja sloganilla "The Great British Pop".


title: Tizer

text: Tizer sponsoroi Traumatizer-nimistä vuoristorataa Southportissa. Vuoristorata suljettiin vuonna 2006 muun huvipuiston kanssa ja sijoitettiin Blackpooliin, jossa se tunnetaan nimellä Infusion.


title: Kansallinen tehtävämestari

text: Kansallinen tehtävämestari on ansioituneille shakkitehtävien laatijoille Suomessa myönnettävä tehtäväshakin arvonimi. Sen myöntää tehtäväshakin kansallinen lajiyhdistys Suomen Tehtäväniekat. Päätöksen vahvisti vuoteen 2011 asti Suomen Keskusshakkiliiton (SKSL) kerhojen kokous. Sittemmin SKSL muutti keväällä 2011 nimensä Suomen Shakkiliitoksi.


title: Kansallinen tehtävämestari

text: Kansallisen tehtävämestarin arvonimen saamisen edellytyksenä on 10 pistettä FIDE-albumeissa julkaistuista shakkitehtävistä. Arvonimen voi saada myös näytetehtävien perusteella. Kansallisen tehtävämestarin arvon on saanut kaikkiaan 31 henkilöä.


title: Kansallinen tehtävämestari

text: Suomen Tehtäväniekat perustettiin vuonna 1935 ja seuraavana vuonna yhdistys perusti kansallisen tehtäväshakin arvonimen. Ensimmäisenä kansallisen arvonimen sai Johannes Öhquist. Öhquist oli 1890-luvulla eräs tehtäväshakin uranuurtajia Suomessa. Viimeisimpänä arvonimen ovat saaneet lahtelainen laatija ja shakinpelaaja Jorma Pitkänen (s. 1941) vuonna 2009 ja tehtäväniekka Mikael Grönroos (s. 1955) vuonna 2016.


title: Kansallinen tehtävämestari

text: Seuraavat henkilöt ovat saaneet kansallisen tehtävämestarin arvon. Suluissa arvonimen myöntämisvuosi.


title: Colour Me Kubrick

text: Colour Me Kubrick ("Colour Me Kubrick: A Trueish Story") on vuonna 2005 ensi-iltansa saanut Brian W. Cookin ohjaama komediaelokuva. Siinä John Malkovich esittää huijaria, joka tekeytyy harvoin julkisuudessa nähdyksi elokuvaohjaaja Stanley Kubrickiksi. Tarina perustuu tosielämän hahmoon Alan Conwayhin, joka huijasi 1990-luvun Lontoossa rahaa ja seksiä esittämällä Kubrickia.


title: Vladimir Bogoraz

text: Vladimir Germanovitš Bogoraz (, ennen kääntymistään kristityksi "Natan Mendelevitš Bogoraz", Ната́н Ме́нделевич Богора́з; 27. huhtikuuta 1865 Volynian läänin Ovrutš – 10. toukokuuta 1936 matkalla Donin Rostoviin) oli venäläinen kansa- ja kielitieteilijä sekä yhteiskunnallinen vaikuttaja.


title: Vladimir Bogoraz

text: Bogoraz syntyi juutalaisen opettajan perheeseen ja vietti lapsuutensa Taganrogissa. Hän aloitti opinnot Pietarin yliopistossa vuonna 1880. Bogoraz osallistui narodnikkien toimintaan ja joutui useaan kertaan pidätetyksi ja karkotetuksi. Venäjän kaukoitään karkotettuna hän kiinnostui pohjoisten kansojen historiasta ja kulttuurista ja osallistui vuonna 1895 Aleksandr Sibirjakovin rahoittamaan tutkimusretkeen keräten aineistoa tšuktšien ja eveenien keskuudessa.


title: Vladimir Bogoraz

text: Vuonna 1898 Bogoraz pääsi Venäjän tiedeakatemian puoltamana palaamaan Pietariin, jossa hän työskenteli Antropologian ja etnografian museossa ja julkaisi aineistokokoelman tšuktšien kielestä ja kansanperinteestä. Vuosina 1900–1901 hän osallistui Franz Boasin johtamaan retkikuntaan tutkien tšuktšeja, korjakkeja, itelmeenejä, kerekkejä ja eskimoita. Myöhemmin Bogoraz asui kaksi vuotta Yhdysvalloissa, jossa vuosina 1904–1910 ilmestyi neljä osaa hänen tšuktšeja käsittelevästä monografiastaan. Sen kolme ensimmäistä osaa on myöhemmin julkaistu myös venäjäksi.


title: Vladimir Bogoraz

text: Ensimmäisen maailmansodan aikana Bogoraz toimi rintamalla lääkintämiehenä ja pietarilaisten sanomalehtien kirjeenvaihtajana. Vuoden 1917 jälkeen hän työskenteli tiedeakatemian antropologian ja etnografian museossa sekä maantieteen instituutin ja Leningradin yliopiston professorina. Bogoraz vaikutti voimakkaasti Pohjoisen komitean (1924), Leningradin yliopiston pohjoisen tiedekunnan (1927) ja Pohjoisten kansojen instituutin (1930) perustamiseen. Vuodesta 1932 lähtien hän toimi myös perustamansa tiedeakatemian uskonnonhistoriallisen museon johtajana. 1930-luvulla Bogoraz osallistui aktiivisesti pohjoisten alkuperäiskansojen ja varsinkin tšuktšin kirjakielen luomiseen.


title: Vladimir Bogoraz

text: Tieteellisen työnsä ohella Bogoraz toimi myös kaunokirjailijana salanimillä V. G. ja N. A. Tan. Hän sai tunnustusta kertomuskokoelmastaan "Tšukotskije rasskazy" (”Tšuktšilaiskertomuksia”, 1899). Romaanit "Vosem plemjon" (”Kahdeksan heimoa”, 1902), "Žertva drakona" (”Lohikäärmeen uhri”, 1909) ja "Na ozere Lotše" (”Lotšejärvellä”, 1914) kuvaavat kivikauden elämää. Vuonna 1931 ilmestyi kokoelma "Kolymskije rasskazy" (”Kolyman kertomuksia”) ja vuonna 1935 romaani "Voskresšeje plemja" (”Uudesti syntynyt heimo”), joka kuvaa tšuktšien elämässä vallankumouksen jälkeen tapahtuneita muutoksia. Poliittisesti epäluotettavana pidetty kirjailija jäi unohduksiin kuolemansa jälkeen, mutta vuodesta 1958 lähtien hänen teoksiaan alettiin jälleen julkaista Neuvostoliitossa. Niistä monet on käännetty myös vieraille kielille.


title: Myllypuron kirkko

text:
Myllypuron kirkko on Herttoniemen seurakunnan kirkkorakennus Helsingin Myllypurossa, joka kuuluu Vartiokylän kaupunginosaan. Kirkko on valmistunut vuonna 1992. Myllypuron kirkkoa on suunniteltu 1960-luvulta lähtien, mutta seurakuntayhtymä päätti 1988, ettei kirkkoa rakenneta. Rakentamatta jääneen kirkon ideaa käytettiin hyväksi kappelin suunnittelussa. Kappelista tulikin myllypurolaisille kirkko. Rakennuksen suunnittelivat arkkitehdit Anja ja Raimo Savolainen.
Kirkkosalin lisäksi rakennuksessa on tilat eri ikäisten kerhoille, työntekijöiden toimitiloja, kirjasto ja asunto vahtimestarille. Rakennus on kaksikerroksinen, kirkkosali ja aula ovat korkeaa tilaa. Erillisessä kellotornissa on 14 kirkonkelloa.


title: Myllypuron kirkko

text: Alttaritauluna on lasimaalaukset "Lux aeterna", jotka ovat kuvataiteilija Carolus Enckellin käsialaa. Kirjastossa on Ville Vallgrenin "Kristus ristillä" -reliefi. Kirkkorakennuksessa on myös Enckellin öljyvärimaalauksia sekä kirkkoherra Veijo Vatkan krusifiksi ja reliefi. Veikko Virtasen rakentamat urut ovat 16-äänikertaiset.


title: Myllypuron kirkko

text: Myllypuron kirkossa on ollut tarjolla yösija kodittomille muun muassa Asunnottomien yönä.


title: Cyclophora porata

text: Cyclophora porata on eurooppalainen mittariperhoslaji. Suomesta se on tavattu toistaiseksi vain kerran.


title: Cyclophora porata

text: Etusiivet ovat punertavat, lämpimän oranssinruskeat, mutta takasiivet sävyltään selvästi vaaleammat. Siipiä kirjoo runsaiden harmaiden suomujen muodostama pisteytys ja sekä etu- että takasiivissä on selvä keskipilkku, joka muodostuu tummasta renkaasta ja sen valkoisesta keskiosasta. Harmaa suomutus antaa siiville suttuisen vaikutelman. Sisempi ja ulompi poikkiviiru ovat jakaantuneet riviksi erillisiä mustia pisteitä. Keskivarjo on harmahtava ja sulautuu siiven taustaväriin ilman selvää rajaa. Siipiväli 23–27 mm.


title: Cyclophora porata

text: Samannäköinen laji on etenkin tammivyömittari ("Cyclophora punctaria").


title: Cyclophora porata

text: Lajin levinneisyys ulottuu Etelä-Euroopasta ja Englannista Tanskaan, Etelä-Ruotsiin ja Kaukasukselle. Suomesta on tavattu yksi yksilö, joka tavattiin Dragsfjärdiin kuuluvalta Örön saarelta kesällä 2008, mutta se tunnistettiin "C. porata"ksi vasta vuonna 2010. Lajilla on kaksi sukupolvea, joista ensimmäinen on lennossa touko-kesäkuussa ja toinen heinä-elokuussa.


title: Cyclophora porata

text: "P. porata" elää avoimilla metsänreunoilla, niityillä ja pensaikoissa, joissa kasvaa yksittäisiä tammia lämpimillä paikoilla. Elinpaikkojen maaperä on tyypillisesti hiekkapitoista. Perhoset lentävät harvalukuisina hämärän laskeutumisen jälkeen ja niitä tavataan lähinnä vain valolle lentäneenä. Kotelo talvehtii oksaan kiinnittyneenä.


title: Cyclophora porata

text: Toukka elää tammilla ("Quercus") ja koivuilla ("Betula").


title: Mikel González

text: Mikel González de Martín Martínez (s. 24. syyskuuta 1985 Arrasate, Guipúzcoa, Baskimaa, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Sociedadia ja on pelipaikaltaan keskuspuolustaja.


title: Mikel González

text: Mikel pelasi vuosina 2004–2006 kasvattajaseuransa Real Sociedadin reservijoukkueessa Real Sociedad B:ssä 55 Segunda División B:n ottelua. Kaudella 2005–2006 hän pääsi pelaamaan myös edustusjoukkueessa kolme Primera División -ottelua debyytin tapahtuessa 17. syyskuuta 2005 Mallorcaa vastaan. Seuraavalla kaudella pääsarjaotteluja kertyi jo 19, mutta Real Sociedad putosi kauden päätteeksi Segunda Divisióniin. Kaudet 2007–2010 Real Sociedad vietti siis toiseksi korkeimmalla sarjatasolla Mikelin pelatessa kolmen kauden aikana 96 ottelua ja tehden viimeisellä kaudella myös yhden maalin.


title: Mikel González

text: Kaudella 2010–2011 Real Sociedad pelasi jälleen korkeimmalla sarjatasolla ja Mikel pääsi kentälle 32 ottelussa. Ensimmäisen pääsarjamaalinsa hän teki kuitenkin vasta seuraavalla kaudella, jolla otteluja kertyi 28, 19. helmikuuta 2012 Granadan verkkoon.


title: Vasikka (elokuva)

text: Vasikka ("Le Cousin") on vuonna 1998 ensi-iltansa saanut Alain Corneaun ohjaama elokuva, joka kertoo huumepoliisin ja ilmiantajan välisestä suhteesta.


title: Fırat Aydınus

text: Fırat Aydınus (s. 25. lokakuuta 1973 Istanbul, Turkki) on turkkilainen jalkapalloerotuomari. Hän on toiminut kansainvälisenä tuomarina vuodesta 2006 lähtien.


title: Siniset sanat

text:
Siniset sanat ("Les Mots bleus") on vuonna 2005 ensi-iltansa saanut Alain Corneaun ohjaama ranskalainen elokuva.
Clara (Sylvie Testud) työskentelee lintukaupassa. Hän on kuuromykän tyttärensä Annasta (Camille Gauthier) yksinhuoltaja. Tyttö ei ole koskaan puhunut sanaakaan, eikä Clara itse osaa lukea. Hänellä on trauma lukemisesta, sillä hänen isoäitinsä Baba joutui hyökkäyksen kohteeksi lukiessaan Claralle satua. Clara laittaa Annan kuuromykkien kouluun, jota johtaa Vincent (Sergi López).


title: Horei-Ver

text: Horei-Ver () on taajama ja Horei-Verin maalaiskunnan keskus Zapoljarnyin piirissä Nenetsian autonomisessa piirikunnan eteläosissa Pohjois-Venäjällä.


title: Horei-Ver

text: Taajama sijaitsee Petšoran sivujoen Usan oikeanpuoleisen eli pohjoisen sivuhaaran Kolvajoen yläjuoksulla. Hieman alempana Kolvan varrella sijaitsee myös Horei-Verin maalaiskuntaan kuuluva öljyntuotantotaajama Harjaginski (eli Harjaga), joka on kuntakeskusta paremman, etelään Komin tasavallan Usinskiin johtavan maantien piirissä. Sen sijaan Horei-Veriin ei ole hyvää, ympärivuotisesti liikennöitävissä olevaa maantietä, joskin kärryteitä ja talviteitä käytetään jossain määrin. Puuttuvan tieyhteyden takia Nenetsian pääkaupunkiin Narjan-Mariin, joka on linnuntietä noin 215 kilometrin päässä, sujuu nopeiten pienkoneella (Antonov An-2 yhä käytössä) tai helikopterilla (esimerkiksi Mi-8) lentäen taajaman pohjoispuolella sijaitsevalta pienlentokentältä.


title: Horei-Ver

text: Vuoden 2010 väestönlaskennan mukaan Horei-Verin maalaiskunnassa asui yhteensä 739 ihmistä. Kunnan väestöstä noin puolet on nenetsejä. Taajamassa on muun muassa koulu, kulttuurikeskus ja sairaala.


title: M/S Betancuria

text: M/S Betancuria on ollut seuraavien lauttojen nimenä:


title: Roolipeli (elokuva)

text:
Roolipeli ("La Répétition") on vuonna 2000 ensi-iltansa saanut Catherine Corsinin ohjaama elokuva.
Nathalie (Emmanuelle Béart) ja Louise (Pascale Bussières) ovat lapsuuden sydänystäviä, joista molemmista tuli näyttelijöitä. Vuosien eron jälkeen he löytävät taas toisensa. Nathaliesta on tullut kuuluisan teatterin komedienne, kun taas Louise tekee hammasproteeseja.


title: Wonderland Murders

text: Wonderland Murders, esitettiin Nelosella nimellä Wonderland – miljoonan taalan murhat, ("Wonderland") on vuonna 2003 ensi-iltansa saanut James Coxin ohjaama elokuva, joka perustuu vuonna 1981 sattuneisiin tosielämän murhatapauksiin. Pääosaa esittää Val Kilmer.


title: Kultainen portti (elokuva)

text: Kultainen portti ("Nuovomondo") on vuonna 2006 ensi-iltansa saanut Emanuele Crialesen ohjaama elokuva 1900-luvun alussa Italiasta Yhdysvaltoihin siirtolaiseksi muuttavasta perheestä.


title: Avesta (täsmennyssivu)

text: Avesta voi tarkoittaa seuraavia:


title: Seppo Oinonen

text: Seppo Sakari Oinonen (6. helmikuuta 1917 Kuopio - 16. toukokuuta 1986 Helsinki) oli diplomi-insinööri ja ammattikasvatushallituksen pääjohtaja. Seppo Oinonen kirjoitti ylioppilaaksi Kuopion lyseosta 1936. Hän suoritti diplomi-insinöörin tutkinnon Teknillisen korkeakoulun koneenrakennusosastolla vuonna 1945. Vuonna 1948 Oinonen aloitti Pohjois-Karjalan keskusammattikoulun metallityönosaston ammattiaineiden opettajana ja rehtorina. Vuoden 1959 alussa Oinonen siirtyi Ammattikoulujen Hämeenlinnan opettajaopiston yliopettajaksi ja rehtoriksi. Tästä tehtävästä Oinonen siirtyi ammattikasvatushallituksen ammattiopetuksen osastopäälliköksi vuonna 1969. Ammattikasvatushallituksen pääjohtajaksi hänet nimettiin 1.5.1975. Hän hoiti kyseistä virkaa eläkkeelle jäämiseen asti 1.8.1980.


title: Seppo Oinonen

text: Oinonen piti opetustyössä tärkeänä ydinkohtien ymmärtämistä, opetuksen havainnollisuutta sekä oppilaiden omatoimisuuden kehittämistä. Ryhmätyöskentelyä varten Oinonen suunnitteli välineistön fysiikan ja kemian opetukseen, joita käytettiin monissa ammattikouluissa. Siirryttyään Hämeenlinnan opettajaopistoon hän antoi kokelaille tehtäväksi suunnitella havaintovälineitä ammattikoulujen teknisille linjoille. Oinonen suunnitteli myös havaintokatsomon, jossa istuimet olivat kahdessa tai kolmessa rivissä ja se voitiin siirtää esiteltävän kohteen viereen. Oinonen teki itse oppituntien työskentelyohjeet. 60-luvulla hän kirjoitti useita oppikirjoja kemian ja fysiikan opetukseen.


title: Elizabethtown (elokuva)

text: Elizabethtown on vuonna 2005 ensi-iltansa saanut yhdysvaltalainen draamakomedia, jonka on käsikirjoittanut ja ohjannut Cameron Crowe.


title: Kullervo Linnan Säätiö

text: Kullervo Linnan Säätiö on vuonna 1988 perustettu Kullervo Linnan mukaan nimetty säätiö, jonka tarkoituksena on edistää iskelmä- ja tanssimusiikin luomista ja esittämistä Suomessa. Säätiön palkinnot jaetaan vuosittain Linnan syntymäpäivänä 24. marraskuuta. Vuonna 2015 palkinnon arvo oli 4 000 euroa.


title: Kullervo Linnan Säätiö

text: Säätiö on jakanut vuodesta 2008 lähtien myös Ilpo Hakasalo -palkintoa, joka on tunnustus kotimaisen populaarimusiikin aseman edistämisestä esimerkiksi toimittajana, tutkijana tai kirjailijana. Hakasalo oli musiikkitoimittaja ja säätiön hallituksen pitkäaikainen jäsen. Vuonna 2014 palkinnon arvo oli 2 000 euroa.


title: Kimmo Huotelin

text: Kimmo Huotelin (s. 2. syyskuuta 1974 Mikkeli) on suomalainen jääpalloilija. Hän edustaa Bandyliigassa pelaavia Mikkelin Kamppareita ja on työskennellyt seuran toiminnanjohtajana vuodesta 2008 lähtien. Kampparit on hänen urransa aikana voittanut kaksi kertaa Bandyliiga-mestaruuden.


title: Kimmo Huotelin

text: Huotelin on urallaan pelannut 11 kautta myös Ruotsissa, joista kaikkiaan yhdeksän maan pääsarjassa Edsbyns IF:n joukkueessa, jossa hän voitti peräti neljä Ruotsin mestaruutta. Suomen jääpallomaajoukkueessa hän on esiintynyt 101 kertaa. Hän oli mukana myös vuonna 2004 maailmanmestaruuden voittaneessa joukkueessa. Kaikkiaan Huotelin on osallistunut 11 kertaa MM-kisoihin.


title: Kimmo Huotelin

text: Seurajoukkueissa


title: Kimmo Huotelin

text: Maajoukkueessa


title: Kimmo Huotelin

text: Henkilökohtaisesti.


title: David Boui

text: David Patrick Boui (s. 28. kesäkuuta 1988 Bangui) on keskiafrikkalainen taekwondoin. Hän kilpaili vuoden 2012 kesäolympialaisissa Lontoossa, jossa hän pääsi –68 kg -luokassa jaetulle seitsemännelle sijalle. Hän myös toimi samoissa kisoissa lipunkantajana. Hän voitti Afrikan olympiakarsintaturnauksen 2012 ja sai Afrikan-mestaruuskilpailuissa pronssia alle 68 kg:n painoluokassa 2014.


title: Șerban Ionescu

text: Șerban Ionescu (23. syyskuuta 1950 Corabia – 21. marraskuuta 2012 Bukarest) oli romanialainen näyttelijä. Hän työskenteli Bukarestin kansallisteatterissa ja esiintyi lisäksi elokuvissa, joihin lukeutuvat "Dincolo de America" (2008), "WebSiteStory" (2010) ja "Umilinţă" (2011). Ionescu kuoli Floreascan sairaalassa kärsittyään ALS-taudista.


title: Haaparanta

text: Haaparanta () on samannimisen Haaparannan kunnan keskustaajama. Se sijaitsee Norrbottenin läänissä ja Norrbottenin historiallisessa maakunnassa Pohjois-Ruotsissa. Vuoden 2010 lopussa taajamassa oli 4 856 asukasta. Aivan Haaparannan pohjoispuolella sijaitsee myös Marielund-niminen taajama, jossa oli 1 726 asukasta. Haaparanta ja Marielund laskettiin aikaisemmin samaksi taajamaksi.


title: Haaparanta

text: Haaparanta oli 1970-luvun alun kuntauudistukseen asti kaupunki. Aluksi siihen kuului vain Haaparannan taajaman alue, mutta kuntaliitosten myötä kaupunkiin tuli kuulumaan myös laajoja maaseutualueita. Koko Haaparannan kaupunki muutettiin nykyiseksi Haaparannan kunnaksi Ruotsin siirtyessä yhtenäiseen kuntamuotoon.


title: Haaparanta

text: Haaparanta perustettiin vuonna 1821 korvaamaan Haminan rauhassa Venäjälle muun Suomen mukana menetettyä Torniota. Haaparanta ja Tornio muodostavat kaksoiskaupungin, josta nykyään käytetään nimiä "TornioHaparanda" ja "HaparandaTornio", aiemmin myös "EuroCity".


title: Haaparanta

text: Haaparannalla on puutavaran vientisatama, joka sijaitsee Salmen ulkosatamassa. Kaupunki yhdistettiin Ruotsin rautatieverkkoon 1915, ja rata Tornionjoen yli Tornioon avattiin 1919.


title: Haaparanta

text: Ruotsin Norrbottenissa eli Länsipohjassa (nykyiset Pajalan, Haaparannan, Ylitornion, Kiirunan ja Jällivaaran kunnat) oli vuosina 1855–1920 suomenkielinen kansakouluverkosto ja Haaparannan opettajaseminaari, maailman toiseksi vanhin suomenkielinen seminaarilaitos Jyväskylän jälkeen. Haaparannan Sanomat oli koko Euroopan ainoa suomenkielinen lehti, jota Venäjän viranomaiset eivät sensuroineet. Suomen suuriruhtinaskunnassa lehdet olivat tuolloin sensuurin alaisia. Myös Jumalanpalvelukset pidettiin kirkoissa suomeksi. Virkamieskäytössä suomi ei alueella kuitenkaan ollut.


title: Haaparanta

text: Nykyään Haaparanta on Ruotsin suomenkielisin kunta. Ruotsin Sanomien mukaan (2004) suomi ja meänkieli ovat kunnassa edelleen enemmistökielenä.. Haaparannan asukkaista 35 prosenttia on syntynyt Suomessa ja suurin osa muistakin asukkaista osaa suomea tai meänkieltä. Tornionjokilaaksossa puhuttu meänkieli on suomen kielen murre, joka sisältää paljon ruotsin kielestä lainattua sanastoa. Ruotsissa sekä suomella että meänkielellä on virallisen vähemmistökielen asema. Vuoden 2004 lopussa Haaparannan kunnanhallitus hyväksyi ensimmäisenä kuntana Ruotsissa vähemmistöpoliittisen ohjelman vähemmistöpalvelujen ja -oikeuksien takaamiseksi. Haaparannalla on kaksikielinen peruskoulu, jonka oppilaista osa asuu Suomen puolella.


title: Haaparanta

text: Ikea päätti 8.7.2005 perustaa Haaparantaan kalustetavaratalon, joka avattiin 15.11.2006. Haaparannan Ikea (virallisesti "Ikea Haparanda-Tornio") on maailman pohjoisin ja Ruotsin 17. Ikea-tavaratalo. Tämän ja muiden suunniteltujen hankkeiden odotetaan lisäävän merkittävästi alueen kaupankäyntiä ja Haaparannan osuutta koko pohjoiskalotin kauppavirroista. Ikea:n 26 000 m rakennusalan (keskikokoinen Ikea) lisäksi rajan molemmin puolin on suunniteltu rakennettavaksi kaikkiaan yli 100 000 m liikehuoneistopinta-alaa.


title: BiNet USA

text: BiNet USA on Yhdysvalloissa toimiva voittoa tavoittelematon organisaatio. Se muodostaa verkoston, jonka alla toimii useita ryhmiä, hankkeita ja henkilöitä. BiNet USA pyrkii ylläpitämään biseksuaalien yhteisöä sekä lisäämään biseksuaalien pridea, ihmisten tietoisuutta biseksuaalisuudesta ja aiheen näkyvyyttä. Kyseessä on vanhin kansallinen biseksuaalien järjestö Yhdysvalloissa. Se on toiminut vuodesta 1990. Toimittaja Gary North oli mukana perustamassa sitä.


São Tomén, Príncipen ja Annobónin kosteat alankometsät () on ekoalue, joka käsittää Afrikan länsirannikon edustalla Guineanlahdessa sijaitsevat São Tomén ja Príncipen saaret sekä näiden lounaispuolella sijaitsevan Annobónin saaren. São Tomé ja Príncipe muodostavat oman valtionsa, kun taas Annobón kuuluu Päiväntasaajan Guineaan. Pinta-alaa ekoalueella on noin tuhat neliökilometriä. Saarilla tavataan useita kotoperäisiä lajeja, sukuja ja heimoja. Ekoaluetta on verrattu kotoperäisten lajiensa ansiosta esimerkiksi Ecuadorille kuuluviin Galápagossaariin ja Yhdysvaltojen Havaijin saariryhmään, joita myös pidetään kotoperäisyyskeskuksena. Ekoalueen kasvistossa ja eläimistössä esiintyy esimerkiksi epätavallisia fysiologisia, ekologisia ja käyttäytymyksellisiä sopeutumia sekä pienikasvuisuutta ja jättikasvuisuutta. Viime vuosien aikana suojeltujen alueiden määrä on kasvanut ekoalueella. Lisäksi paikoin metsäelinympäristöt ovat elpyneet.


title: São Tomén, Príncipen ja Annobónin kosteat alankometsät

text: Ekoalueeseen kuuluu kolme saarta, São Tomé (koordinaatit ), Príncipe () ja Annobón (), jotka ovat osa tuliperäistä ja mantereelle Kamerunille ja Nigeriaan jatkuvaa ”Kamerunin-linjaa” (). São Tomé ja Príncipe muodostavat São Tomé ja Príncipen valtion. Annobón puolestaan kuuluu Päiväntasaajan Guineaan. Saarista pinta-alaltaan suurin on 836 km²:n laajuinen São Tomé. Pohjoisimpana ja samalla lähimpänä Afrikan rannikkoa sijaitsee Príncipen saari, jolla on kokoa 128 km². Kaukaisin saarista on pieni 17 km²:n laajuinen Annobón.


text: Ekoalueen saaret ovat vuoristoisia, ja São Tomén korkein kohta Pico de São Tomé on 2 024 metrin korkeudessa merenpinnasta. Príncipen korkein kohta on 948 metrissä ja Annobónin 695 metrissä merenpinnasta. Toisen lähteen mukaan Annobónin korkein kohta on 613-metrinen. Saarten maaperä on suhteellisen hedelmällistä ja sitä onkin hyödynnetty plantaasiviljelyyn.


text: Ilmastoltaan alue sijaitsee trooppisella vyöhykkeellä. São Tomélla vuoden keskimääräiset lämpötilat ovat alimmillaan 18–21 °C ja korkeimmillaan 30–33 °C. Sateiden määrä saarella vaihtelee koillisosan yli 1 000 millimetristä lounaisosan yli 4 000 millimetriin vuodessa. Príncipen sademäärät muistuttavat São Tomén vastaavia. Annonónilla sen sijaan sataa vähemmän.


text: Ekoalueella tavataan äärimmäisen suuri määrä kotoperäisiä eliölajeja, sukuja ja heimoja, jotka ovat kehittyneet saarilla miljoonien vuosien kuluessa Afrikan mantereelta muuttaneista yksilöistä. Keltarintamedestäjä on esimerkiksi tullut São Tomén saarelle aikaisemmin kuin saotomenmedestäjä, joka muistuttaakin vielä enemmän mantereella asuvia sukulaisiaan. Ekoalueen saarilla esiintyy myös jättikasvua, joka näkyy esimerkiksi kotoperäisten saotomenmedestäjä ja sãotoménkyyhkyn sekä begonioiden sukuun kuuluvien "Begonia baccata" ja "Begonia crateris" -lajien kohdalla. Nämä lajit ovat suurikokoisempia verrattuna mantereella tavattaviin samankaltaisiin lajeihin. Oliivi-iibisten sukuun kuuluva "Bostrychia bocagei" -lintulaji on esimerkki ekoalueella tavattavasta pienikasvuisuudesta, sillä laji on paljon suvun muita lajeja pienikokoisempi. Saarilla esiintyy myös epätavallisia fysiologisia ja käyttäytymyksellisiä sopeutumia; saotomenkutojan on esimerkiksi sopeutunut elämään metsissä ja kiipeilemään puidenrungoilla, mikä on epätavallista muille kutojien suvun lajeille.


text: São Tomén, Príncipen ja Annobónin alkuperäinen kasvillisuus koostuu useista erityyppisistä metsistä, kuten sammaleisista korkeiden seutujen metsistä sekä vuoristo- ja alankometsistä saarten kosteammissa osissa. Saarten kuivemmissa osissa on kuivempaa metsätyyppiä. Näillä alueilla on asutusta ja maanviljelyä. Osa ekoalueen metsistä on tuhoutunut, mutta nykyisin ”uudistuneissa metsissä” on havaittavissa merkittävää elpymistä. São Tomén, Príncipen ja Annobónin saaret on määritelty kasvimonimuotoisuuden keskukseksi. Ekoalueen saarista suurimmalla eli São Tomélla on 95 kotoperäistä kasvilajia, Príncipellä 37 ja Annobónilla 20. Alueen kotoperäisistä kasvilajeista vain 16 kasvaa useammalla kuin yhdellä saarella. Saarten kasvillisuuden tyypillisiä kasviheimoja ovat tyräkkikasvit, matarakasvit ja kämmekkäkasvit. Ekoalueella kasvaa paljon myös saniaisia.


text: Ekoalue on myös merkittävä lintujen suojelun kannalta. São Tomélla on 16 kotoperäistä lintulajia ja kaksi kotoperäistä sukua. Príncipellä kotoperäisiä lajeja on seitsemän. Lisäksi alueella on kotoperäisiä alalajeja. Kaikki ekoalueen lintulajit asuvat metsissä. Saarilla on muutamia alkuperäisiä nisäkäslajeja, kuten São Tomélla elävä alueen ainoa kotoperäinen maanisäkäs "Crocidura thomensis", joka kuuluu päästäisten heimoon. São Tomélla on kaksi kotoperäistä lepakkolajia, kuten hedelmälepakkoihin kuuluva "Myonycteris brachycephala". Ekoalueella on lisäksi kolme kotoperäistä lepakkoalalajia, joista Annobónilla ja Príncipellä kullakin yksi. Matelijoista ekoalueella esiintyy 24 eri lajia, joista kuusi ei ole kotoperäisiä. Perhosista São Tomélla on 13 kotoperäistä lajia ja Príncipellä puolestaan kuusi. Alueella on monia kotoperäisiä kotilosukuja, joiden edustajista mainittakoon esimerkiksi "Thyrophorella thomensis" -laji.


text: Useiden ekoalueen lajien populaatiot ovat kooltaan pieniä, minkä vuoksi niitä uhkaa sukupuuttoon kuoleminen.


text: São Tomén saarella on nykyisin noin 240 km² aarniometsää. Príncipellä sitä on noin 40 km². Kummallakin saarella metsät ovat vallanneet vanhoja plantaasiviljelmiä. Annobónilla ihminen on muokannut suuren osan metsistä Macizo de Santa Minan ja Quioveon vuorenhuippuja lukuun ottamatta. Tästä huolimatta Annobónin metsät ovat säilyneet tärkeinä elinympäristöinä saaren kotoperäisille eliölajeille. Iso osa ekoalueen kotoperäisistä lajeista on sopeutunut ihmisten muokkaamiin elinympäristöihin, kuten kahvi- ja kaakaoviljelmiin. Annobónin saari on kokonaan määritelty suojelualueeksi. Ôbon kansallispuisto käsittää 235 km²:n laajuisen alueen São Tomén saaresta ja 65 km²:n alueen eli miltei puolet Príncipestä. Kaikkiaan noin 30 prosenttia São Tomén ja Príncipen valtion pinta-alasta on suojeltu.


text: Suuri alue São Tomén saaren pohjois- ja koillisosasta raivattiin 1500-luvun kuluessa sokeriruo’on tuotantoa varten, mutta vuosisadan loppupuolella kasvin tuotanto vähentyi ja osa alueista metsittyi uudelleen. Suuria kaakao- ja kahviplantaaseja perustettiin São Tomén ja Príncipen saarille 1800-luvun puolivälistä lähtien. Tämä johti laajamittaiseen aarniometsien muuttumiseen ja tuhoutumiseen. Príncipen pohjoisosan sademetsiä muokattiin rajusti myös vuosina 1911–1916, kun saarella kampanjoitiin unitautia vastaan. Erityisesti vuonna 1975 tapahtuneen São Tomén ja Príncipen itsenäistymisen jälkeen monet plantaasit hylättiin ja metsät valtasivat ne. Hylkäämisiä oli alkanut tapahtua jo 1930-luvulta lähtien. Annobónilla maanviljely on perinteisesti tapahtunut metsissä, mikä on vahingoittanut vähemmän saaren biodiversiteettiä. Maanviljelyn mahdollinen laajentuminen Macizo de Santa Minan ja Quioveon vuorenhuippujen aarniometsäseuduille saattaisi aiheuttaa peruuttamatonta vahinkoa näille elinympäristöille.


text: Ekoalueen biodiversiteettiä uhkaavat myös saarille ulkopuolelta tuodut lajit. Saarille on tuotu vuosisatojen kuluessa niin villi- kuin kotieläimiäkin, joiden aiheuttamia mahdollisia vahinkoja on mahdotonta selvittää. Ekoalueella tapahtuva metsästys on rajoitettu saarille tuotujen villiintyneiden sikojen, monamarakattien ja "Eidolon helvum" -lepakkolajin metsästykseen. Kuitenkin myös kotoperäisiä sãotoménkyyhkyjä ja viherkyyhkyjen sukuun kuuluvaa magadaskarinviherkyyhkyn kotoperäistä alalajia "Treron australis virescens" -lintulajia toisinaan ammutaan.


title: Margot Käßmann

text: Margot Käßmann (s. 1958) on saksalainen piispa. Hän toimi vuosina 1994–1999 Saksan evankelisten kirkkopäivien pääsihteerinä ja sitten vuoteen 2010 Hannoverin evankelisluterilaisen maakirkon maapiispana. Vuosina 2009–2010 hän myös toimi Saksan evankelisen kirkon neuvoston puheenjohtajana ja oli kirkon ensimmäinen naispuolinen johtaja. Käßmann sai pappisvihkimyksen vuonna 1985. Hänestä tuli Hannoverin Gottfried Wilhelm Leibniz -yliopistoin kunniatohtori vuonna 2001 ja Ruhrin yliopiston kunniaprofessori 2010. Hänellä on neljä lasta.


title: Margot Käßmann

text: Käßmann erosi tehtävistään jäätyään helmikuussa 2010 kiinni rattijuopumuksesta (1,54 promillea veressä). Hän on ilmaissut tukensa kansallisdemokraattisen puolueen kieltämiselle. Häneltä leikattiin vuonna 2006 rintasyöpä.


title: Somebody’s Watching Me

text: Somebody’s Watching Me on yhdysvaltalaisen R&B-laulaja ja -lauluntekijä Rockwellin esikoisalbumi vuodelta 1984.


title: Somebody’s Watching Me

text: Tuotannosta ja kappaleiden sovituksista ovat vastanneet Curtis Anthony Nolen ja Rockwell. Levy-yhtiö on Motown Record Corp.Nimikappale on vuodelta 1983 ja muut vuodelta 1984. Kaikkien laulujen kustannusyhtiö on Jobete Music, paitsi "Taxmanin" osalta Maclen Music (BMI).


title: Somebody’s Watching Me

text: Artikkelin Rockwell mukaan albumilta on vuonna 1984 julkaistu singletAikaisemmin mainitsemattomista Rockwell kiittää seuraavia: Berry IV, Guy Costa, Kerry Ashby ja Penhouse, Benny Medina, Curtis Shaw, Lee Young, Jr., Trela Rose ja Fallon, Tommy Gordy, Rebecca Jiles, Suzanne Suter, Brenda Boyce, Lady Bug McGuire perheineen, Clifford Petersen, Russ Terrana, Dolores Petersen, Stan ja Norma Gittelman, Kurt Andon, Peter Cameron, Manny Wasserman (Irene ja Marilyn), Francis Delia ja Wolfe Company (Kiddo), Melissa Knox, Bruce Miller, Eamon (Pat) Sherlock, Dan Donnelly, Jay Lasker, Margaret Gordy ja Berry Gordy.


title: Somebody’s Watching Me

text: Curtis Anthony Nolenin kiitoslistalla ovat lisäksi Jason, Carly ja Rhonda Nolen sekä vanhempansa.


title: ...som en tjuv om natten

text: … som en tjuv om natten on Börje Larssonin ohjaama ruotsalainen elokuva vuodelta 1940.


title: ...som en tjuv om natten

text: Elokuvan käsikirjoitukseen perustuu Toivo Särkän ohjaama suomalainen elokuva "Uuteen elämään" vuodelta 1942.


title: ...som en tjuv om natten

text: Nuori Nisse Ekberg asuu San Franciscossa mutta haluaa palata kotiin Ruotsiin. Nisse ei ole aivan rehellinen nuorukainen, ja kun hänet vahingossa sekoitetaan ruotsalaiseen Göran Bergsteniin, hän teeskentelee olevansa tämä päästäkseen kotimaahan. Kotona hänet suostuttelee rikollinen tuttava jatkamaan esiintymistä kadonneena, sillä tämän perhe omistaa kassakaappitehtaan. Nisse tulee kuitenkin katumapäälle, sillä koko perhe suhtautuu häneen niin ystävällisesti. Hän rakastuu Göran Bergstenin serkkuun.


title: Whoppers

text: Whoppers on kokoelma The Hershey Companyn kehittämiä mallasmaidon makuisia suklaapalloja. Whoppersin makeiset ovat pieniä, pyöreitä palloja, jotka ovat halkaisijaltaan 3/4 tuumaa. Niitä myydään tyypillisesti pienessä pahvisessa karkkipaketissa, suuremmassa paketissa, joka muistuttaa maitopurkkia, "Fun Size" -lajikkeessa, joka on putkenmuotoinen ja muovinen sinetöity pakkaus ja joka kattaa kaksitoista 21 gramman painoista Whopperia, tai pienemmässä putkenmuotoisessa pakkauksessa, joka sisältää kolme 6,8 gramman painoista Whopperia.


title: Whoppers

text: Tässä on makuvaihtoehdot, joita valmistetaan tällä hetkellä.


title: Ilkka Herola

text: Ilkka Veli Hermanni Herola (s. 22. kesäkuuta 1995 Siilinjärvi) on suomalainen yhdistetyn hiihtäjä. Hän edustaa Puijon Hiihtoseuraa.


title: Ilkka Herola

text: Herola sai hopeaa nuorten olympialaisissa Innsbruckissa 2012. Mäkiosuuden jälkeen hän oli neljäntenä. Myöhemmin samana talvena hän sai hopeaa nuorten MM-kilpailuissa Erzurumissa. Hän voitti mäkiosuuden, mutta norjalainen Øystein Granbu Lien ohitti hänet hiihdossa.


title: Ilkka Herola

text: Val di Fiemmen MM-kilpailuissa 2013 Herola oli suurmäen Gundersen-kilpailussa 22:s ja normaalimäessä 27:s. Nuorten MM-kilpailuissa Val di Fiemmessä 2014 Herola sijoittui hopealle HS106/10 km -kilpailussa. Sotšin olympialaisissa 2014 hän oli suurmäen Gundersen-kilpailussa 14:s ja normaalimäessä 16:s. Falunin MM-kilpailuissa 2015 hän sijoittui normaalimäen Gundersen-kilpailussa 23:nneksi ja suurmäen kilpailussa 16:nneksi. Parisprintissä hän oli Jim Härtullin kanssa neljäs. Lahden MM-kilpailuissa 2017 hän sijoittui normaalimäen Gundersen-kilpailussa 12:nneksi ja joukkuekilpailussa viidenneksi. Parisprinttikilpailussa hän sijoittui yhdessä Eero Hirvosen kanssa seitsemänneksi. He olivat mäkiosuuden jälkeen kuudentena, mutta Italian joukkue pääsi ohi takasuoralla viimeisellä osuudella. Eroa kärkeen oli yli minuutti ja kymmenen sekuntia. Pyeongchangin olympialaisissa 2018 hän sijoittui normaalimäen ja 10 kilometrin hiihdon kilpailussa kahdeksanneksi ja suurmäen Gundersen-kilpailussa 18:nneksi.


title: Ilkka Herola

text: Herola kilpaili maailmancupissa ensimmäisen kerran Lahdessa maaliskuussa 2012. Ensimmäisen pistesijansa hän sai oltuaan 22. Kuusamossa joulukuussa 2012. Kymmenen parhaan joukkoon hän sijoittui ensimmäisen kerran oltuaan kymmenes Seefeldissä tammikuussa 2014. Kolmen parhaan joukkoon hän sijoittui ensimmäisen kerran Lillehammerissa joulukuussa 2015 oltuaan kolmas. Tammikuussa 2018 hän oli kolmas Chaux-Neuvessa. Hän sijoittui maailmancupin kokonaiskilpailussa seitsemänneksi kaudella 2016–2017 sekä kymmenenneksi kausilla 2015–2016 ja 2017–2018.


title: Ilkka Herola

text: Myös Herolan isoveli Matti Herola on yhdistetyn hiihtäjä.


title: Marjan Jelenko

text: Marjan Jelenko (s. 22. heinäkuuta 1991 Zreče) on slovenialainen yhdistetyn hiihtäjä. Hän edustaa SSK Velenje -seuraa.


title: Marjan Jelenko

text: Jelenko saavutti nuorten MM-kilpailuissa Hinterzartenissa 2010 hopeaa viiden kilometrin Gundersen-kilpailussa ja pronssia joukkuekilpailussa. Seuraavan vuoden Otepään nuorten MM-kilpailuissa hän sai kultaa 5 kilometrin ja hopeaa 10 kilometrin Gundersen-kilpailussa. Aikuisten arvokilpailuihin hän osallistui ensimmäisen kerran Liberecin MM-kilpailuissa 2009. Oslon MM-kisoissa 2011 hän oli 27:s normaalimäen Gundersen-kilpailussa ja kahdeksas normaalimäen joukkuekilpailussa. Val di Fiemmen MM-kilpailuissa 2013 hän oli normaalimäen Gundersen-kilpailussa seitsemäs. Sotšin olympialaisissa 2014 hän sijoittui suurmäen Gundersen-kilpailussa 16:nneksi ja normaalimäessä 21:nneksi.


title: Marjan Jelenko

text: Jelenko kilpaili maailmancupissa ensimmäisen kerran Chaux-Neuve'ssa tammikuussa 2009. Parhaimmillaan hän on sijoittunut viidenneksi Lillehammerissa marraskuussa 2012.


title: Paulina Buziak

text: Paulina Buziak (s. 16. joulukuuta 1986 Mielec) on puolalainen kävelijä. Hän kilpaili vuoden 2012 kesäolympialaisissa Lontoossa ja jäi 20 kilometrin kävelyssä 45. sijalle. Hän on kilpaillut OTG Sokół Mielecille, ja häntä on valmentanut Jozef Wojtowicz. Buziak teki vuonna 2012 Puolan-ennätyksen 20 kilometrin kävelyssä ajalla 1:29:44.


title: Subliminal Antenora

text: Subliminal Antenora on suomalaisen sinfonisen black metalin yhtyeen Alghazanthin toinen studioalbumi. Se on julkaistu vuonna 2000 levymerkillä Woodcut Records.


title: Jasper Lindsten

text: Jasper Christian Lindsten (s. 30. kesäkuuta 1994 Salo) on suomalainen jääkiekkoilija, joka edustaa SM-liigajoukkue Oulun Kärppiä. Hän on pelipaikaltaan vasen laitahyökkääjä.


title: Jasper Lindsten

text: Lindsten on Salo HT:n kasvatti. Hän on viettänyt myöhemmät juniorivuotensa kuitenkin Turussa. Lindsten oli kaudella 2009–2010 Tepsin C-nuorten I-divisioonajoukkueen paras maalintekijä 15 osumallaan. Kaudella 2011–2012 hän oli Turun Palloseuran B-nuorten paras pistemies ja maalintekijä SM-karsinnoissa tehoilla 6+6=12. Lindsten voitti B-nuorten SM-hopeaa keväällä 2011 ja SM-pronssia keväällä 2012.


title: Jasper Lindsten

text: Kaudeksi 2011–2012 Lindsten nousi TPS:n SM-liigarinkiin, mutta hän ei tehnyt kuitenkaan vielä liigadebyyttiään. Lindsten debytoi TPS:n SM-liigajoukkueessa harjoituskaudella 2012, jolloin hän pelasi kaksi European Trophy -ottelua. SM-liigassa Lindsten debytoi 8. tammikuuta 2013 Tampereen Ilvestä vastaan. Hän sai ottelussa jääaikaa 9.08 minuuttia ja yhden syöttöpisteen Rasmus Kulmalan tekemään maaliin. Yhteensä Lindsten pelasi kauden 2012–2013 aikana SM-liigassa 11 runkosarjaottelua tehden kaksi syöttöpistettä. Kaudella 2013–2014 hän oli TPS:n A-nuorten paras pistemies ja syöttäjä tehoilla 17+35=52. Lindsten voitti myös joukkueen sisäisen tehotilaston lukemalla +31. Hän pelasi kauden aikana kaksi SM-liigaottelua. Toukokuussa 2014 Lindsten teki vuoden mittaisen jatkosopimuksen TPS:n kanssa.


title: Jasper Lindsten

text: Marraskuussa 2014 TPS lainasi Lindstenin loppukauden 2014–2015 kattavalla sopimuksella Mestis-joukkue TuToon. Hän kuitenkin palasi loppukaudesta taas TPS:n vahvuuteen ja teki liigauransa avausmaalin 3. maaliskuuta 2015 Pelicansia vastaan. Lindsten palkittiin "Ilta-Sanomien" kolmen tähden tähtipelaajana ja Mika Suoraniemi valitsi hänet legendojen tähtien kakkostähdeksi. Lindsten jatkaa kaudella 2015–2016 vuoden mittaisella sopimuksella TuTossa. Hän oli joukkueen paras pistemies ja syöttäjä tehoilla 11+30=41, joilla Lindsten jakoi Mestiksen pistepörssin yhdeksännen sijan Hermeksen Janne Kivilahden kanssa. Hän voitti myös TuTon sisäisen tehotilaston lukemalla +22. Lindsten oli TuTon paras pistemies ja syöttäjä myös kevään 2016 pudotuspeleissä tehoilla 1+6=7. Hän voitti joukkueen sisäisen tehotilaston lukemalla +6. Lindsten teki lokakuussa 2015 11 ottelussa tehot 5+10=15 ja hänet valittiin Mestiksen lokakuun kuukauden pelaajaksi. 10. helmikuuta 2016 TuTo lainasi Lindstenin ja Hannu Kurun yhden ottelun ajaksi Espoo Bluesiin paikkaamaan joukkueen poissaoloja. Lindsten teki Tapparaa vastaan pelatussa ottelussa yhden maalin.


title: Jasper Lindsten

text: Lindsten palasi kaudeksi 2016–2017 kaksivuotisella sopimuksella TPS:ään. Hänen ensimmäinen kokonainen SM-liigakautensa toi 60 runkosarjaottelussa tehot 11+26=37 ja kuudessa playoff-ottelussa tehot 1+1=2. Lindsten oli runkosarjassa TPS:n kolmanneksi paras pistemies. Hän voitti koko SM-liigan tehotilaston lukemalla +28 ja palkittiin kauden päätteeksi Matti Keinonen -palkinnolla. Mestarien liigassa Lindsten jakoi TPS:n sisäisen tehotilaston voiton kolmen muun pelaajan kanssa lukemalla +5. Hän teki liigauransa ensimmäisen playoff-maalin kolmannessa puolivälieräottelussa 25. maaliskuuta 2017 alivoimalla Helsingin IFK:ta vastaan. Lindstenin osuma jäi TPS:n 4–1-voittoon päättyneen ottelun voittomaaliksi. HIFK kuitenkin lopulta voitti koko ottelusarjan ja eteni välieriin otteluvoitoin 4–2.


title: Jasper Lindsten

text: Kausi 2017–2018 Lindstenillä osoittautui varsin rikkonaiseksi. Hän oli marraskuussa 2017 sivussa alavartalovamman vuoksi. Tammikuussa 2018 Lindsten joutui puolestaan reiluksi kuukaudeksi sivuun vakavan silmävamman vuoksi, kun Jukureiden Ilmari Pitkäsen mailan lapa osui häntä silmään. Pudotuspeleissä Lindsten jätettiin ensimmäisen Saimaan Pallo vastaan pelatun puolivälieräottelun päätteeksi TPS:n kokoonpanon ulkopuolelle seuraavan neljän ottelun ajaksi, kun hänelle merkittiin avausottelusta teholukema –2. Lindsten palasi kokoonpanoon viidenteen otteluun 29. maaliskuuta 2018, jolloin hän ratkaisi joukkueelleen myös 1–2-vierasvoiton ensimmäisessä jatkoerässä ajassa 72.47. Lindstenin osuma ratkaisi TPS:lle myös välieräpaikan joukkueen voitettua ottelusarjan voitoin 4–2. Juha Kuokkanen valitsi hänet ottelun Alumnien tähtien ykköstähdeksi.


title: Jasper Lindsten

text: Lindsten siirtyi kaudeksi 2018–2019 kaksivuotisella sopimuksella Oulun Kärppiin.


title: Jasper Lindsten

text: Lindsten pelasi alle 18-vuotiaiden Ivan Hlinkan muistoturnauksessa vuonna 2011. Yhteensä hän on pelannut kolme nuorten ja 15 poikien maaottelua.


title: Jasper Lindsten

text: Lindstenin isoveli Jesse pelaa Suomi-sarjajoukkue HC Indians Kaarinassa.


title: Stone Moon Jungle

text: Stone Moon Jungle on Turkulainen, syksyllä 2010 perustettu yhtye.Stone Moon Jungle-ep 2012


title: Pohjanisotalvikki

text: Pohjanisotalvikki ("Pyrola rotundifolia" ssp. "norvegica", "Pyrola norvegica") on isotalvikin alalaji tai laji talvikkien suvussa. Se kasvaa kymmenestä 20:een senttimetriä korkeaksi. Lehtiruusukkeen lehdet talvehtivat ja ovat paksuhkoja, sileitä. Niiden lapa on yhdestä kolmeen senttimetriä, pyöreänpuikeasta pitkänpyöreään. Ruoti on enintään samanpituinen kuin lehtilapa. Kukintona on pystykasvuinen terttu, jossa on nuokkuvia kukkia. Verhiönliuskat ovat tasasoukkia ja lyhytsuippuisia. Teriö on vihertävän valkoinen. Emiön vartalo on käyrä, punainen ja pituudeltaan 6,5–8,5 millimetriä.


title: Pohjanvariksenmarja

text: Pohjanvariksenmarja ("Empetrum nigrum" ssp. "hermaphroditum", "Empetrum hermaphroditum") on variksenmarjan alalaji tai laji variksenmarjojen suvussa. Pohjanvariksenmarja on matala talvivihreä varpu, joka kasvaa tavallisesti kohenevana. Lehdet ovat melkein neulasmaisia, tummanvihreitä, niiden alapinnalla on vaalea juova selvästi syvennyksessä. Nuoret versot ovat vihreitä tai vähän punertavia. Pohjanvariksenmarja on tavallisesti yksikotinen ("hermaphroditum"). Marjat ovat mustia, kiiltäviä ja meheviä luumarjoja, joiden tyvellä on kuihtuneitä heteitä. Se tuottaa marjoja yleensä runsaammin kuin levinneisyydeltään eteläisempi etelänvariksenmarja ("Empetrum nigrum" ssp. "nigrum").


title: Nystypaju

text: Nystypaju ("Salix lanata" ssp. "glandulifera", "Salix glandulifera") on pajupensas, joka luokitellaan villapajun ("Salix lanata") alalajiksi. Se kasvaa enintään metrin korkeaksi. Pensaan haarojen ja usein vuosikasvainten tyviosat ovat kaljuja, villapajulla ne ovat kokonaan villakarvaisia. Nystypajun korvakkeet ovat isoja, herttamaisia, suippoja ja nystylaitaisia, villapajun korvakkeet ovat pieniä ja nystyttömiä. Lehtilavat ovat soikeita tai vastapuikeita, nystylaitaisia, korkosuonettomia, päältä vihreitä ja alta harmaita.


title: Nystypaju

text: Nystypajua esiintyy Suomen alueella harvinaisena pohjoisessa Inarin Lapissa. Villapajun ja nystypajun välimuodot ovat nystypajua yleisempiä. Villapaju on myös yleisesti risteytynyt kalvaspajun kanssa. Suomen uhanalaisluokituksessa nystypaju on harvinaisuutensa takia vaarantunut laji (VU).


title: Adolf Bredenberg

text: Gustaf Adolf (G. A.) Bredenberg (10. elokuuta 1865 Bromarv – 21. helmikuuta 1955 Helsinki) oli Helsingin yliopiston meijeriopin apulainen 1913–1921, ylimääräinen professori 1921–1934, vt. professori 1934–1935. Hän julkaisi alan teoksia. Hän oli myös kansanedustaja (RKP) 1914–1917 ja Hangon lisätyn kaupunginvaltuuston jäsen 1909.


title: Adolf Bredenberg

text: Bredenbergin isä oli merikapteeni Gustaf Samuel Bredenberg, joka omisti Östanbergin tilan Bromarvissa. Bredenberg kävi koulua Helsingissä Svenska normallyceumissa ja pääsi ylioppilaaksi 1886. Hän opiskeli agronomiksi ja filosofian kandidaatiksi kemia pääaineena. Hän toimi opettajana useissa maatalousalan oppilaitoksissa, kunnes vuonna 1903 hän tuli voilaboratorion hoitajaksi Hankoon, jossa toimi myös kunnallisissa tehtävissä. Hän asui Hangossa kymmenen vuotta. Samaan aikaan hän kävi opintomatkoilla ulkomailla ja jatkoi opintoja yliopistossa, jossa hän väitteli tohtoriksi 1912. Sen jälkeen hän vuonna 1913 siirtyi Helsingin yliopistoon maatalous-metsätieteellisen tiedekunnan opettajaksi. Meijeriopin professuurin lisäksi hän hoiti tilapäisesti myös kotieläinopin professuuria.


title: Adolf Bredenberg

text: Bredenberg avioitui 1895 Anna Cecilia Svenssonin kanssa, joka kuoli 1919. Bredenberg asui Helsingissä eläkkeelle jäätyäänkin mutta seurasi vanhan kotikaupunkinsa asioita ja oli Hangöföreningenin jäsen ja valittu sen puheenjohtajaksikin. Hän oli monien seurojen ja yhdistysten jäsen ja puheenjohtaja, ja hänelle myönnettiin erilaisia kunnianosoituksia, kuten Suomen Talousseuran kultamitali.


title: Jakob Bremer

text: Jakob Bremer (19. kesäkuuta 1711 Vesterås, Ruotsi – 5. syyskuuta 1785 Turku) oli Ruotsissa syntynyt Turkuun 1727 muuttanut kauppias ja suurliikemies. Hänen isänsä oli Isak Bremer ja äitinsä Anna Hult.


title: Jakob Bremer

text:
Hän oli useiden turkulaisyritysten osakas ja oli perustamassa Somerolle Åvikin lasitehdasta. Hän oli myös merkittävä laivanvarustaja ja maanomistaja. Hän oli aikansa merkittävimpiä kauppiaita ja teollisuudenharjoittajia.
Jacob Bremerillä oli omistuksia Turun sokeritehtaassa ja molemmissa tupakkatehtaissa, Järvenojan paperitehtaassa, Åvikin lasitehtaassa, Kupittaan tiilitehtaassa, sahoissa Koskella ja Luvialla sekä Itä-Intian kauppakomppaniassa. Hän omisti useita liiketiloja, sätereitä, rälssitiloja ja muun muassa Tuorlan rusthollin Piikkiössä, jossa hänen pojantyttärensä Fredrika Bremer syntyi.


title: Jakob Bremer

text:
Isä Isac Bremer kuoli Jakobin ollessa vuoden ikäinen ja perhe menetti suuren osan omaisuudestaan tulipalossa vuonna 1714. Hän kävi kuusi vuotta triviaalikoulua ja työskenteli menestyksekkäästi Västeråsin kaupungin lääninhallituksen virassa alle 20-vuotiaana muutaman vuoden ajan.
Västeråsista Jacob Bremer lähti 1727 velipuolensa Franz Kockin luokse Turkuun. Hän työskeli Franzin mauste- ja rihkamatavaraliikkeessä kauppa-apulaisena kymmenisen vuotta, joista hän sai palkkaa vain kahdelta viimeiseltä vuodelta Kockin kuoltua.


title: Jakob Bremer

text: Vuonna 1737 hän sai pitkällisten vaikeuksien jälkeen Turun maistraatilta luvan avata vaatepuodin, joka möi myös mausteita. Alunperin hän oli aikonut perustaa silkkikangas- ja vaatepuodin. Koska Bremer ei ollut paikallisen porvarin poika eikä naimisissa porvarissäätyyn kuuluvan naisen kanssa, hänelle ei annettu lupaa muun tavaran kauppaan kuin mitä hän oli jo 'oppipoikana' tehnyt.


title: Jakob Bremer

text: Vähitellen hänelle kertyi muita virkoja kuten jäsenyys Turun hallioikeuden johtokunnassa 1740. Liike-elämän puolella Jacob laajensi toimintaansa laivanvarustukseen sekä teollisuuteen. Vuodet 1742—43 hän joutui toimimaan Tukholmasta käsin ns. pikku vihan aikaan. Muutaman vuoden päästä hän oli Suomessa ja omisti 1748 rakennetun Åvikin lasitehtaan Mårten Depongin kanssa Somerolla, joka oli pitkään maan suurin.


title: Jakob Bremer

text: Jacob Bremerin suuren tarmokkuuden osoituksena voi pitää hänen toimintaansa turkulaisen teollisuuden merkittävänä alullepanijana. Vuonna 1757 Bremer perusti yhtenä osakkaana Turun sokeritehtaan, josta hän lopulta omisti puolet ja 1763 Turun tupakkatehtaan, jossa hän oli pääosakas. Hän pisti pystyyn Järvenojalle paperitehtaan 1764 yhdessä lankonsa Hans Henrik Wittfoothin kanssa ja otti 1765 hoitoonsa yhdessä Johan Christopfer Frenckellin kanssa Turun ainoan kirjapainon, jonka hän sittemmin antoi vävylleen.


title: Jakob Bremer

text: Bremer oli jo varhain mukana suolantuonnissa ￼Espanjasta ja hänestä tuli Turun suurin laivanvarustaja. 1750-luvulla hän omisti osuuksia kahdesta kaupungin suurimmasta aluksesta 'Storfursten af Finland', jonka kantavuus oli 300 lästiä ja 'Nordstierna', jonka kantavuus oli 222 lästiä. Bremer ei koskaan hankkinut suurta laivaa pelkästään omaan omistukseensa, vaan jakoi riskin vähintään neljän muun osakkaan kesken.


title: Jakob Bremer

text: Turvatakseen puutavaran saannin Bremer hankki osuuksia vesisahoista Turun ja Porin läänistä. Elämänsä loppupuolella hän omisti puolet Marttilan Kosken sahasta, osuuksia Luvian sahasta ja omisti Kauvatsan Sääkskosken sahan kokonaan. Hyvinä satovuosina Bremer vei laivoillaan suuria määriä viljaa.


title: Jakob Bremer

text: Vuodesta 1755 Bremer oli Turun merimieshuoneen johtaja. Hänen kyvykkyydestään liikemiehenä kirjoitettiin arvostavasti vuoden 1770 valtiopäiväkertomuksessa. Vuoden 1766 perukirjoituksessa omaisuus oli arvioitu yli miljoonan (1,100,027) kuparitaalerin arvoiseksi. Tällä summalla olisi voinut ostaa noin 20 000 tynnyriä ruista (1700-luvulla tynnyri = 165 litraa) .


title: Jakob Bremer

text: Bremerillä ei ollut perittyä omaisuutta hänen aloittaessaan kauppiasuraansa. Vauraus kasvoi työteliäisyydellä, säästäväisyydellä ja tarkalla suunnittelulla. Hän ei ottanut vastaan arvonimiä tai muita kunnianosoituksista, joita aikalaiset hänelle tarjosivat. Hänellä oli hyvä terveys ja rauhallinen mieli, hän eli 75-vuotiaaksi. Testamentissaan hän lahjoitti suuret summat (2000 ja 6000 hopeariikintaalaria/"rdr sp") Turun kauppiaitten ja maistraatin virkamiesten köyhille leskille sekä Västeråsin köyhille.


title: Jakob Bremer

text: Jakob Bremerin kuoleman 1785 jälkeen yrityksen liiketoimintaa jatkoi menestyksekkäästi hänen leskensä Ulrika Fredrika Bremer omaan kuolemaansa vuoteen 1798 asti. Omaisuuden arvo kasvoi 32 vuodessa 14–15 tynnyriin kultaa, joka vastasi 1,5 miljoonaa hopeataaleria eli kolminkertaistui.


title: Jakob Bremer

text: Ensimmäisestä avioliitosta 13. tammikuuta 1741—1766 Turun raatimies Josef Pippingin tyttären Margareta Pippingin (14.11.1723—23.4.1766) kanssa hänellä oli 11 lasta, joista vain Isac Bremer (1741–1774), Josef Bremer (1743–1814), Anna Magdalena Bremer (1747—1769), Margareta Lovisa Krabbe (1754—1803) ja Reinhold Bremer (1764—1809) elivät aikuisiksi.


title: Jakob Bremer

text: Toisesta avioliitosta 18. huhtikuuta 1767 hovioikeuden asessori Eric Gustaf Saloniuksen tyttären Ulrika Fredrika Saloniuksen kanssa hänellä oli poika Karl Fredrik Bremer (1770–1830), jonka tytär oli Fredrika Bremer. Heillä oli myös tytär Agata Bremer (1774—1810), joka kuoli Tukholmassa naimattomana.


title: Josef Bremer vanhempi

text: Josef Bremer vanhempi (s. 10. kesäkuuta 1743 Turku – 2. toukokuuta 1814 Turku) oli suomalainen tukkukauppias ja tehtailija sekä Teijon patruuna. Hänen isänsä oli turkulainen ruukinpatruuna ja laivanvarustaja Jakob Bremer ja äitinsä turkulaisen raatimiehen Josef Pippingin ja Magdalena Schultzin tytär Margareta Pipping (1723—1766).


title: Josef Bremer vanhempi

text: Hän hankki 1770 omistukseensa turkulaisen Wechterin verkatehtaan, vuonna 1794 Teijon, joka pysyi suvun omistuksessa vuoteen 1858 sekä Kirjakkalan ruukin. Hän perusti vuonna 1796 Teijoon Suomen ensimmäisen englantilaistyyppisen hiekkamuottivalimon.


title: Josef Bremer vanhempi

text: Hänellä oli puolisonsa, Teijon ruukinpatruunan Johan Jacob Kijkin tyttären Anna Charlotta Kijkin (1750—1800) kanssa 10 lasta.


title: Josef Bremer nuorempi

text: Josef Bremer nuorempi, vuodesta 1850 Brehmer, (23. tammikuuta 1789 – 5. joulukuuta 1874 Pyhäjärvi Ul) oli suomalainen kapteeni ja tehtailija.


title: Josef Bremer nuorempi

text: Bremerin vanhemmat olivat turkulainen tukkukauppias, Teijon ruukinpatruuna, ylitirehtööri Josef Bremer vanhempi ja Anna Charlotta Kijk. Hän pääsi ylioppilaaksi Uppsalassa 1801.


title: Josef Bremer nuorempi

text: Bremer palveli tykkijunkkarina Suomen tykistörykmentissä vuodesra 1808 ja hänestä tuli aliluutnantti samana vuonna. Hän sai siirron Wenden tykistörykmenttiin vuonna 1811, erosi rykmentistä samana vuonna mutta palasi sitten udestaan palvelukseen Wenden rykmenttiin 1812. Bremeristä tuli aliluutnantti 1814 ja hän sai eron kapteenina vuonna 1817 palaten sitten Suomeen.


title: Josef Bremer nuorempi

text: Bremer omisti Kirjakkalan ruukin 1817–1827. Vuonna 1822 hän vuokrasi Jokioisten ruukin ja kartanon ja lunasti ne omistukseensa vuonna 1827. Högforsin (Karkkilan) ruukin Bremer omisti vuodesta 1836 lähtien. Hän perusti Högforsiin Suomen ensimmäisen putlauslaitoksen vuonna 1852 ja valssaamon sekä Joroisille Huutokosken masuunin 1858.


title: Josef Bremer nuorempi

text: Josef Bremer oli naimisissa vuodesta 1817 Albertina Sofia Baerin (k. 1878) kanssa. Heidän poikansa oli vuorihallituksen intendentti Valfrid Leopold Brehmer. Bremerillä oli viisi veljeä, joista mainittakoon turkulainen kauppias ja verkatehtailija Jakob Reinhold Bremer (1773–1830), masuunimestari ja tehtailija Karl Otto Bremer (1776–1828), kauppalaivuri Hans Henrik Bremer (1779–1832) sekä Teijon ja Kirjakkalan ruukkien omistaja Robert Bremer (1777–1844).


title: Imuevämonnit

text: Imuevämonnit ("Amphiliidae") on monnikaloihin kuuluva kalaheimo. Heimon lajit elävät Afrikan makeissa vesissä.


title: Imuevämonnit

text: Imuevämonnien heimoon kuuluu lähteestä riippuen 7–12 sukua ja 47–66 lajia. Heimo jaetaan kolmeen alaheimoon, jotka ovat "Amphilinae", "Doumeinae" ja "Leptoglaninae". Imuevämonnit ovat kooltaan pienehköjä, useimmat niistä jäävät alle 12 cm pitkiksi ja suurimmat lajit voivat saavuttaa noin 19 cm:n pituuden. Ne ovat useimmiten pitkulaisia kaloja, joiden leveät rintaevät- ja vatsaevät muodostavat imulevyn. Selkä- ja peräevät ovat lyhyehköt ja rasvaevät melko pitkät. Heimon kaloilla on kuonossaan 3 paria viiksisäikeitä. "Doumeinae"-alaheimon lajeilla on ruumiissaan usein ruumista suojaavia luulevyjä. Imuevämonnien uimarakko on pienehkö ja jakautunut kahteen osaan, joita ympäröi osittain luinen kapseli.


title: Imuevämonnit

text: Imuevämonnilajeja tavataan laajalta alueelta trooppisesta Afrikasta erityisesti Kongojoen alueelta. Suurin osa lajeista elää korkealla vuoristossa nopeasti virtaavissa ja kirkasvetisissä puroissa ja joissa tarttuneina kiviin evillään. Imuevämonnien elintavoista tiedetään vain vähän, mutta ne todennäköisesti syövät hyönteisten toukkia ja muita selkärangattomia eläimiä.


title: Rodman Teltull

text: Rodman Teltull (s. 29. tammikuuta 1994 Koror) on palaulainen yleisurheilija. Hän kilpaili vuoden 2012 kesäolympialaisissa Lontoossa ja osallistui siellä miesten 100 metrin juoksuun, mutta ei päässyt karsintakierrokselta jatkoon. Teltull toimi samoissa kisoissa myös maansa lipunkantajana.


title: Robert Bremer

text: Robert Bremer (s. 9.5.1777 Turku – k. 14.5.1844 Teijo) oli suomalainen tehtailija ja ruukinpatruuna. Vanhemmat olivat turkulainen tukkukauppias, Teijon patruuna, ylitirehtööri Josef Bremer (1743—1814) ja Teijon ruukin perijätär Anna Charlotta Kijk (1750—1800). Tuli ylioppilaaksi Turussa 1788. Hän avioitui vuonna 1800 Birgitta (Brita) Katarina Hellbergerin (19.9.1777 Ruotsi — 2.5.1855 Kirjakkala) kanssa.


title: Robert Bremer

text: Isän, Teijon patruuna Josef Bremerin kuoltua 1814 siirtyi omaisuus kuudelle pojalle: kauppias Jakob Reinholdille (1773—1830), masuunimestari Karl Otolle (1776—1828), kauppalaivuri Hans Henrikille (1779—1832), luutnantti Augustille (1787—1861), kapteeni ja ruukinomistaja Josef Bremer nuoremmalle (1789—1874) ja Robertille mutta lopulta kaikki päätyi Robert Bremerin omistukseen, myös Kirjakkalan ruukki, jonka hän osti 1831. Malminetsinnästä kiinnostunut Bremer käynnisti kaivostoiminnan Kiskon Vihiniemessä 1820. Hän löysi malmiesiintymän myös Hummeldalin eli nyk. Mathildedahlin alueelta 1825.


title: Robert Bremer

text: Bremer oli kiinnostunut matematiikasta, meteorologiasta ja tähtitieteestä ja oli alkemisti. Hän ennusti Turun joutuvan vuonna 1827 vedenpaisumuksen valtaan ja rakennutti sitä varten arkin. Samana vuonna Turussa raivosi Suomen ja Pohjoismaiden historian suurin kaupunkipalo.


title: Robert Bremer

text: Robert Bremerin aikana Teijon ruukilla ei tehty teknisiä uudistuksia. Merkittävimmäksi muistomerkiksi jäi 1830 valmistunut ruukinkirkko, jonka luonnontieteistä ja teologiasta kiinnostunut Bremer rakennutti kiitokseksi ihmiskunnan säästämisestä vedenpaisumukselta.


title: Robert Bremer

text: Bremer on haudattu Teijon ruukin hautausmaalle empire-tyyliseen kiviseen kappeliin.


title: Robert Bremer

text: 1. Charlotta Elisabet Bremer (8.7.1802 Turku — 28.11.1860 Turku) avioitui 1823 lääkäri August Vilhelm Walleniuksen (1795—1853) kanssa, josta myöhemmin tuli Turun kaupunginlääkäri. Heillä oli neljä lasta: Catharina Alfonsina, Lovisa Victorina, Augusta Charlotta ja August Ivar Wallenius.


title: Robert Bremer

text: 2. Viktor Zebor Bremer, vuorineuvos ja tuomari (30.3.1804 Teijo — 19.1.1869 Mietoinen) oli niin ikään mukana ruukkitoiminnassa ja oli sittemmin sekä Teijon että Mathildedalin ruukkien omistaja. 1. puoliso Agnes Charlotta Bassi (1816—1849) ja 2. puoliso vapaaherratar Ottiliana Mathilda Rehbinder (1825—1900). Lapset ensimmäinen avioliitto: Karl Viktor Bremer (1836—1884), Eugène Robert Bremer (1837—1914), Ida Charlotta Bremer (1839—1918), Hugo Raymund Bremer (1840—1920) ja Matilda Sofia Bremer (1847—1853). Lapset toinen avioliitto: Uno Otto Bremer, 1906 lähtien Honka (1858—1936), Otto Wladimir Bremer (1853—1854) ja Harald Constantin Bremer (1854—1859).


title: Robert Bremer

text: 3. Karolina Rosinda Bremer (25.2.1806 Teijo — 8.7.1886 Naantali) avioitui 1832 maanmittari ja ylimetsänhoitaja Bror Erik Mallénin (1800 —1882) kanssa.


title: Robert Bremer

text: 4. Joris Eggert Bremer (4.8.1808 Teijo — 15.5.1863 Kirjakkala) oli ruukinjohtaja ja Teijon tehtaan 1/3-osakas. Hän tuli ylioppilaaksi 1825 ja avioitui serkkunsa Johanna Gustava Bremerin (1812—1891) kanssa. Heillä oli kahdeksan lasta: Claes Robert Julius Bremer, Alexander Napoleon Bremer, Selma Johanna Charlotta Wendelin, Carl Eggert Bremer, Hilma Anna Juliana Wahlström, Onni Egbert Bremer, Hilda Olga Mariana Bremer ja Hilding Albert Ferdinand Bremer.


title: Robert Bremer

text: 5. Anna Lovisa Bremer (1810—1846), avioitui 1833 Carl Jakob Lundströmin (1800—) kanssa.


title: Lucas Piazón

text: Lucas Piazón (s. 20. tammikuuta 1994 São Paulo, Brasilia) on brasilialainen jalkapalloilija. Hän kuuluu Englannin Valioliigassa pelaavan Chelsean miehistöön mutta on pelannut pääasiassa muissa seuroissa lainasopimuksilla, Englannin lisäksi Espanjassa, Alankomaissa ja Saksassa.


title: Lucas Piazón

text: Piazón aloitti uransa Brasilialaisessa Coritibassa, jossa hän oli paras maalintekijä kaikissa junioriturnauksissa, joissa hän oli mukana. Vuonna 2007 hän siirtyi Atlético Paranaenseen. Vuonna 2008 Piázon siirtyi edelleen São Pauloon.


title: Lucas Piazón

text: Vuonna 2009 Piázon oli yksi Brasilian alle 15-vuotiaiden maajoukkueen tähdistä Alle 15-vuotiaiden Etelä-Amerikan mestaruuskisoissa voittaen turnauksen maalikuninkuuden 10:llä maalillaan ja auttaen Brasilian turnauksen kakkossijalle. Maaliskuussa 2011 hänen ollessa mukana Alle 17-vuotiaiden Etelä-Amerikan mestaruusturnauksessa, Englantilainen Chelsea teki São Paulon kanssa esisopimuksen Lucasin siirtymisestä Chelseaan vuonna 2012.


title: Lucas Piazón

text: Piazón pelasi vakuuttavan debyyttikauden Chelseassa pelaten säännöllisesti sekä reserveissä että seuran nuorisojoukkueessa. Hän oli tärkeässä roolissa Chelsean U-18-joukkueen voittaessa FA Youth Cup vuonna 2012. Piazón päätti debyyttikautensa Chelseassa nimeämiseen Chelsean Vuoden nuoreksi pelaajaksi. Tammikuussa 2012 Piazón pidensi alkuperäistä sopimustaan vuoteen 2017.


title: Lucas Piazón

text: Seuraavalla kaudella 2012-13 Piazón pelasi Chelsean U-21-joukkueessa ja teki joukkueen kauden ensimmäisen maalin 1. syyskuuta 5-0-voitossa Wolverhamptonin U-21-joukkueesta. Ottelussa hän teki myös 5-0-maalin.


title: Lucas Piazón

text: Piazón oli ensimmäistä kertaa Chelsean ykkösjoukkueen mukana ollen käyttämätön vaihtopelaaja kauden 2011-12 Valioliigan viimeisellä kierroksella Blackburnia vastaan. Piazón teki ykkösjoukkue-debyyttinsä syyskuussa 2012 Englannin liigacupin 6-0-voitossa Wolverhamptonia, jossa hän myös syötti Ryan Bertrandin tekemän 2-0-maalin. Hän teki Valioliiga-debyyttinsä 23. joulukuuta 8-0-murskavoitossa Aston Villasta tullen kentälle 74. peliminuutilla. 75. minuutilla hän syötti Ramiresin tekemän ottelun 6-0-maalin. 16. tammikuuta 2013 hän siirtyi lainalle Espanjan Primera Divisiónin Málagaan loppukaudeksi.


title: Lucas Piazón

text: Piazón teki Primera División-debyyttinsä 9. helmikuuta tullen 66. minuutilla vaihdosta kentälle 2-1-voitossa Levantesta.Performance data 2013 transfermarkt.com Viitattu 3.1.2014. 16. helmikuuta hän syötti Javier Saviolan tekemän ottelun ainoan maalin Athletic Bilbaota vastaan. Hän syötti myös 9. maaliskuuta joukkueen 1-0-maalin 8. minuutilla vapaapotkusta 1-1-tasapeliin päättyneessä ottelussa Real Valladolidia vastaan. Málagassa hän pelasi yhteensä 13 ottelua, joista 11 liigassa ja 2 Mestarien liigassa ollen avauksessa 4 kertaa.


title: Lucas Piazón

text: Piazón siirtyi 9. elokuuta 2013 kauden mittaiselle lainalle Eredivisien SBV Vitesseen. Seurassa hän teki 11 maalia ja syötti kahdeksan 29:ssä pelaamassaan ottelussa. Hän teki ensimmäiset maalinsa seuralle 22. syyskuuta 2013 tehden 1-0- ja 3-0-maalit 3-0-voitossa PEC Zwollesta. Hän syötti maalin, ja teki ratkaisevan 3-2-osuman seuraavassa ottelussa NEC Nijmegeniä vastaan 29. syyskuuta 2013. Piazón johti Eredivisien maalipörssiä sarjan talvitauolla 11:llä maalillaan, mutta keväällä hän ei saanut tehtyä ainuttakaan.


title: Lucas Piazón

text: 24. heinäkuuta Piazón siirtyi kauden 2014-15 kestävälle lainalle saksalaiseen Eintracht Frankfurtiin.


title: Gov’t Mule

text: Gov't Mule (lausutaan Government Mule) on yhdysvaltalainen southern rock -yhtye, joka perustettiin vuonna 1994. Se on The Allman Brothers Bandin sivuprojekti jonka perustivat Warren Haynes ja Allen Woody. Nykyään Allen Woodyn tilalla soittaa Jorgen Carlson ja yhtyeeseen on myös liittynyt Danny Louis. Yhtye on esiintynyt Suomessa 27.6.2009 Puistobluesissa.


title: Abu’l-Qasem Lahuti

text: Abu’l-Qāsem Lāhuti (, , ; 4. joulukuuta 1887 Kermānšāh – 16. maaliskuuta 1957 Moskova) oli iranilainen runoilija ja poliitikko, joka vietti suuren osan elämästään Neuvostoliitossa. Hän vaikutti voimakkaasti Tadžikistanin neuvostokirjallisuuden kehitykseen.


title: Abu’l-Qasem Lahuti

text: Abu’l-Qāsem Lāhuti syntyi runoutta harrastaneen suutarin perheeseen. Paikallinen vapaamuurariloosi lähetti hänet seitsemäntoistavuotiaana opiskelemaan Teheraniin. Lahuti liittyi Iranin vallankumousliikkeeseen osallistuen taisteluihin Teheranissa ja Raštissa. Vuonna 1911 hän pakeni kuolemantuomiota Bagdadiin, palasi takaisin Iraniin vuonna 1915 ja muutti Istanbuliin joulukuussa 1917. Vuoden 1921 lopulla Lahuti palasi jälleen Iraniin, jossa hän johti viimeistä monarkismin vastaista kapinaa Täbrizissä. Sen kukistamisen jälkeen hän pakeni Neuvostoliittoon.


title: Abu’l-Qasem Lahuti

text: Vuodesta 1923 Lahuti työskenteli Neuvostoliiton kansojen kirjakustantamossa Moskovassa. Seuraavana vuonna hänet otettiin kommunistipuolueen jäseneksi. Vuonna 1925 Lahuti muutti Tadžikistaniin, jossa hän työskenteli muun muassa puolueen aluekomitean agitproposaston johtajana, valistusasiain kansankomissaarin varamiehenä sekä oli perustamassa tasavallan kirjakustantamoa ja kirjailijaliittoa. Vuonna 1929 hänet valittiin Tadžikistanin toimeenpanevan keskuskomitean jäseneksi. 1930-luvulla Lahuti toimi muutaman vuoden ajan Neuvostoliiton kirjailijaliiton vastaavana sihteerinä. Myöhemmin hänet valittiin kirjailijaliiton hallituksen jäseneksi.


title: Abu’l-Qasem Lahuti

text: Lahuti kirjoitti ensimmäiset runonsa kuusitoistavuotiaana. Aluksi ne olivat luonteeltaan sufilaisia, mutta myöhemmin hän keskittyi yhteiskunnallisiin ja vallankumouksellisiin aiheisiin. Runoilijan sydäntä lähellä oli myös naisten vapautuksen teema. Myöhemmin Lahuti laati useita muodoltaan hiottuja neuvostoaiheisia runoelmia. Vuonna 1945 hän kirjoitti sanat Tadžikistanin SNT:n hymniin.


title: Abu’l-Qasem Lahuti

text: Lahutin vuonna 1947 ilmestynyt runoelma ”Onnen sulat” sai osakseen ankaraa kritiikkiä ja hänen kirjoitustapansa tuomittiin sosialistiselle realismille vieraaksi. Vuoteen 1953 saakka Lahutin teoksia ei julkaistu Neuvostoliitossa juuri lainkaan, minkä johdosta ulkomailla hänen väitettiin paenneen Pakistaniin.


title: Abu’l-Qasem Lahuti

text: Runoilijan teokset olivat aikoinaan suosittuja Neuvostoliiton ja Tadžikistanin lisäksi muun muassa Iranissa ja Afganistanissa. Monet niistä on käännetty eri kielille. Lahuti toimi myös itse kaunokirjallisuuden kääntäjänä.


title: Zd

text: Zd tarkoittaa seuraavia:


title: Kanadankerttuli

text: Kanadankerttuli ("Leiothlypis peregrina") on kerttulien heimoon kuuluva varpuslintu.


title: Kanadankerttuli

text: Kanadankerttuli on 10,5-12 senttimetriä pitkä. Kanadankerttuli on väriltään harmaan-, vihreän- ja kellansävyinen. Päälaki on harmaa, selkä on vihreä ja alapuoli vaaleampi ja siinä on kellanvalkoinen sävy. Linnulla on tummanruskea silmä ja sen yläpuolella valkoinen silmäkulmanjuova. Sukupuolet ovat muuten samannäköisiä, mutta naaraat ovat koiraita himmeämmän värisiä ja niillä on keltaisempi rinta.


title: Kanadankerttuli

text: Kanadankerttulin kutsuääni on terävä "tsiit".


title: Kanadankerttuli

text: Kanadankerttuleita pesii Kanadassa ja Yhdysvaltain pohjoisosissa. Talvehtimisalueet sijaitsevat Väli-Amerikan eteläosissa ja Etelä-Amerikan pohjoisosissa. Harhailijoita on havaittu syksyllä Islannissa, Färsaarilla ja Isossa-Britanniassa.


title: Kanadankerttuli

text: Kanadankerttulit pesivät boreaalisen vyöhykkeen metsissä.


title: Kanadankerttuli

text: Kanadankerttuli munii kolmesta kahdeksaan munaa pesään, joka on piilotettu maahan sammalen suojiin tai puun juurelle.


title: Kanadankerttuli

text: Kanadankerttulit syövät hyönteisiä, hedelmiä ja mettä.


title: Ze

text: Ze tarkoittaa seuraavia:


title: Ze

text: Ze on seuraavien henkilöiden nimi: Aihepiiriin liittyvät myös seuraavat:


title: Klaus Törnudd

text: Klaus Mattias Törnudd (s. 26. joulukuuta 1931 Helsinki) on suomalainen diplomaatti ja politiikan sekä kansainvälisen politiikan tutkija. Hän on toiminut valtio-opin professorina ja suurlähettiläänä.


title: Klaus Törnudd

text: Klaus Törnuddin vanhemmat olivat kielenkääntäjä Allan Viktor Törnudd ja lastenhuollontarkastaja Helene Margareta Niininen , joka tuli tunnetuksi kirjailijana. Hän kuuluu isänsä puolelta Törnuddin sivistyssukuun. Klaus Törnudd kirjoitti ylioppilaaksi Helsingin Svenska Lyceumista vuonna 1949, valmistui valtiotieteen maisteriksi Helsingin yliopistosta 1956 ja väitteli tohtoriksi vuonna 1961 ei-sotilaallista yhteistyötä käsitelleestä aiheesta "Soviet Attitude towards Non-Military Regional Co-operation". Hän oli työskennellyt jo vuodesta 1958 Suomen ulkoministeriön palveluksessa. Vuosina 1961–1964 hän oli avustajana ja toisena lähetystösihteerinä Suomen YK-edustustossa New Yorkissa.


title: Klaus Törnudd

text: Törnudd toimi 1964–1966 lähetystösihteerinä Kairossa ja sen jälkeen vuoden ulkoministeriön jaostosihteerinä. Vuosina 1967–1971 hän oli kansainvälisen politiikan professorina Tampereen yliopistossa. Hän kuitenkin palasi diplomaattiuralle, aluksi kahdeksi vuodeksi lähetystösihteeriksi Moskovaan. Vuosina 1973–1974 hän työskenteli ETYK-hankkeeseen liittyneessä erityisedustustossa Genevessä ja sen jälkeen ulkoministeriön poliittisella osastolla, jonka päällikkönä hän toimi 1977–1981. Tänä aikana osastoa työllisti varsinkin Suomen puolueettomuuden puolustaminen suhteessa Neuvostoliittoon. Syksystä 1981 tammikuuhun 1983 Törnudd oli virkavapaalla ministeriöstä ja hoiti Helsingin yliopiston ruotsinkielistä yleisen valtio-opin professuuria. Hän oli myös yleisen valtio-opin dosentti samassa yliopistossa vuosina 1975–1996.


title: Klaus Törnudd

text: Vuosina 1983–1988 Törnudd toimi ulkoministeriössä poliittisena alivaltiosihteerinä ja 1988–1991 Suomen YK-suurlähettiläänä. Oltuaan välissä kaksi vuotta neuvottelevana virkamiehenä hän toimi viimeksi Suomen Pariisin-suurlähettiläänä 1993–1996. Tästä tehtävästä Törnudd jäi eläkkeelle. Hän pyrki vielä Euroopan parlamenttiin Ruotsalaisen Kansanpuolueen ehdokkaana, mutta ei tullut valituksi.


title: Klaus Törnudd

text: Törnuddin tieteellisestä tuotannosta suuri osa käsittelee multilateraalista diplomatiaa ja YK:ta. Myös turvallisuuspolitiikka ja ihmisoikeuskysymykset ovat olleet hänelle tärkeitä. Hän on lisäksi kirjoittanut osia valtioneuvoston ja eduskunnan historiaa käsitelleisiin julkaisusarjoihin.


title: Klaus Törnudd

text: Törnuddilla on ollut myös paljon kotimaisia ja kansainvälisiä luottamustehtäviä. Hän oli 1977–1981 Suomen ETYK-toimikunnan puheenjohtaja ja 1978–1982 Rauhan- ja konfliktintutkimuslaitoksen hallituksen puheenjohtaja. 1980-luvulla hän johti eräitä ydinaseettomien vyöhykkeiden perustamista pohtineita kansainvälisiä työryhmiä.


title: Talos – muumion kirous

text: Talos – muumion kirous (; myös "Talos the Mummy") on vuonna 1998 ensi-iltansa saanut Russell Mulcahyn ohjaama yhdysvaltalais-brittiläinen kauhuelementtejä sisältävä seikkailuelokuva, jonka pääosissa ovat Jason Scott Lee, Jack Davenport, Louise Lombard ja Christopher Lee.


title: Talos – muumion kirous

text: Elokuvan on käsikirjoittanut Keith Williams, John Esposito ja ohjaaja Russell Mulcahy. Elokuvan tuottajina toimivat Silvio Muraglia, Tom Reeve ja Daniel Sladek.


title: Talos – muumion kirous

text: Elokuvaa mainostettiin mainoslauseella "The curse is legend. The terror is real."


title: Talos – muumion kirous

text: "Talos – muumion kirous" sai ensi-iltansa Belgian Brysselin fantasiaelokuvajuhlilla 20. maaliskuuta 1998, jonka jälkeen elokuva kiersi monia elokuvajuhlia. Kotimaissaan Iso-Britanniassa ja Yhdysvalloissa elokuva julkaistiin suoraan videolle. "Talos – muumion kirous" pääsi teatterilevitykseen vain Japanissa, Thaimaassa, Espanjassa, Malesiassa, Hongkongissa ja myöhemmin Italiassa vuonna 2004.


title: Talos – muumion kirous

text: "Talos – muumion kirous" voitti kaksi palkintoa Italian Fantafestivalilla vuonna 1998 parhaasta soundtrackista (Stefano Mainetti) ja parhaasta elokuvasta (Daniel Sladek ja Silvio Muraglia).


title: Talos – muumion kirous

text: Elokuvalla on Rotten Tomatoes -sivustolla 17 prosentin "mätä"-arvosana perustuen kuuteen arvosteluun.


title: Talos – muumion kirous

text: Elokuvan kesto on pitempi alkuperäisestä 88 minuutista Australiassa (115 minuuttia), Espanjassa (122 minuuttia) ja Iso-Britanniassa (119 minuuttia).


title: Talos – muumion kirous

text: "Talos – muumion kirous" on videon lisäksi julkaistu DVD:nä ja Blu-rayna.


title: Zi

text: Zi tarkoittaa seuraavia:


title: Zi

text: Zi on seuraavien henkilöiden nimi:


title: Zj

text: Zj tarkoittaa seuraavia:


title: Rotkopunavarpunen

text: Rotkopunavarpunen ("Carpodacus synoicus") on peippojen heimoon kuuluva varpuslintu.


title: Rotkopunavarpunen

text: Rotkopunavarpunen on 13,5-15 senttimetriä pitkä. Se on kooltaan ja muodoltaan punavarpusen kaltainen. Koiraalla on punainen naama ja vaaleamman ruusunpunertavat päänsivut, alapuoli ja yläperä. Muuten ruskeansävyisessä selkäpuolessakin on ruusunpunertavaa sävyä. Päälaen etuosa on hopeanvalkoinen. Naaras ja ensimmäisen kesän koiras ovat väriltään harmaanruskeita, pää on hieman muuta ruumista ruskeampi. Joillain ensimmäisen kesän koirailla ja vanhoilla naaraillakin voi olla naamassa ja alapuolella hieman ruusunpunertavaa väriä.


title: Rotkopunavarpunen

text: Rotkopunavarpusia elää Egyptissä, Israelissa, Jordaniassa, Saudi-Arabiassa, Afganistanissa ja Kiinassa. Se on paikkalintu.


title: Rotkopunavarpunen

text: Rotkopunavarpunen pesii aavikoiden vuoristojen rotkoissa ja wadeissa ja voi elää karuillakin paikoilla kunhan vettä on kohtuullisen matkan päässä. Rotkopunavarpuset käyvät juomapaikoilla aamuisin ja iltapäivisin, mutta kuuminä päivinä myös keskipäivällä.


title: Rotkopunavarpunen

text: Rotkopunavarpusen pesä on korkealla kallionhalkeamassa ja vain harvoin matalalla lähellä maata.


title: Rotkopunavarpunen

text: Rotkopunavarpunen käyttää ravinnokseen pääasiassa siemeniä.


title: Aspire

text: Aspire on 60 metriä korkea veistos joka sijaitsee Nottinghamin yliopiston edessä Nottinghamin kaupungissa Englannissa.


title: Aspire

text: Veistos on valmistettu teräksestä joka on maalattu punaiseksi ja painaa 854 tonnia. Veistos valmistui vuonna 2007 ja maksoi valmistuessaan 800 000 puntaa (noin 990 000 euroa).


title: Henrik Brenner

text: Henrik Brenner (1669 Kruunupyy –1732) oli suomalainen orientalisti. Hän valmistui ylioppilaaksi Turusta 1684 ja maisteriksi Uppsalan yliopistosta 1691. Hän oleskeli Persiassa vuosina 1697–1699 ja kävi Armeniassa, Georgiassa ja tšerkessien maassa. Hän hankki harvinaisia käsikirjoituksia, joissa käsiteltiin seutujen historiaa. Hän sai 1724 nimityksen Ruotsin kuninkaan kirjastonhoitajaksi.


title: Luettelo televisiosarjan Power Rangers sivuhahmoista

text: Tällä sivulla esitellään Power Rangers -universumin tärkeimpiä sivuhahmoja ja liittolaisia, jotka ovat kuvitteellisia henkilöitä televisiosarjassa "Mighty Morphin Power Rangers" tai sitä seuranneissa sarjoissa. Nämä hahmot eivät siis ole itse Power Rangereita, mutta heillä oli sarjoissa silti merkittävä rooli.


text: Hahmot on merkitty aina sen sarjan alle, jossa ne esiintyivät ensimmäisen kerran.


text: Ernie oli merkittävä sivuhahmo, joka oli mukana ensimmäisen tuotantokauden alusta lähtien aina sarjan "Power Rangers Zeo" loppuun asti. Hän omisti Angel Grovessa nuorisokeskuksen, joka oli alueen teinien suosittu ajanviettopaikka. Ernie oli aina valmis auttamaan ja neuvomaan nuorisokeskuksella aikaansa viettäneitä teinejä. Ensimmäisellä tuotantokaudella hän usein ärsyyntyi Bulkin ja Skullin tempauksista. Hän oli myös Power Rangereiden ihailija.


text: Ernie avasi "Mighty Morphin Power Rangersin" kolmannella tuotantokaudella uuden ulkokahvilan ja sarjassa "Power Rangers Zeo" vielä Havaiji-teemaisen rantaklubin.


text: Häntä näytteli Richard Genelle.


text: Tom Oliver oli täydellinen klooni Tommy Oliverista, jonka Wizard of Deception kloonasi palvelemaan Lord Zeddiä ja Rita Repulsaa pahana vihreänä rangerina. Häntä kutsuttiin "Tomiksi", jotta hän erottuisi Tommy Oliverista.


text: Taistelussa savisotureita vastaan Tommy lyötiin tajuttomaksi ja velho loi häneltä viedystä hiustuposta pahan kloonin, jolla oli vihreän rangerin voimat. Klooni onnistui huijaamaan muut rangerit syrjäiseen paikkaan, josta velho lähetti heidän siirtomaa-ajan Angel Groveen. Hän kohtasi sitten Tommyn, joka kärsi päänsäryistä. Klooni toimi päänsärkyjen aiheuttajana, koska vihreän rangerin luominen oli vienyt osan Tommyn voimista. Taistelussa valkoinen ja vihreä ranger olivat tasavahvoja kunnes velho puuttui peliin ja löi Tommyn sauvallaan tajuttomaksi. Vihreä ranger meni komentokeskukseen uhkailemaan Zordonia ja kutsui sen jälkeen Dragonzordin Angel Groven sataman syvyyksistä.


text: Kun Tommy heräsi hän kutsui Tigerzordinsa suojelemaan kaupunkia, mutta velhon vahvistama Dragonzord voitti sen. Sen jälkeen Tommy onnistui varastamaan velhon sauvan ja meni ajassa taaksepäin pelastamaan muut rangerit. Muut rangerit palasivat nykyisyyteen hänen mukanaan ja kokosivat Thunder Megazordin taistelemaan Dragonzordia vastaan. Tommy tuhosi velhon ja rikkoi samalla vihreän rangerin lumouksen.


text: Tom katui syvästi tekojaan. Tommy sanoi kloonilleen hänen pystyvän varmasti myös hyväänkin. Tom onnistui muuttamaan myös Dragonzordin hyväksi ja lähetti sen sitten takaisin mereen. Sen jälkeen valkoinen ja vihreä ranger menivät yhdessä siirtomaa-ajan Angel Groveen muuttamaan kolme rottahirviötä takaisin rotiksi, jotka velho oli aiemmin luonut jahtaamaan muita rangereita ja sen ajan kaupunkilaisia. Kun se oli tehty Tom päätti jäädä siirtomaa-ajan Angel Groveen auttamaan sen ajan ihmisiä. Hän piti lohikäärmekolikon itsellään estääkseen sen joutumisen pahoihin käsiin.


text: Häntä näytteli Jason David Frank.


text: Villin lännen rangerit esiintyivät "Mighty Morphin Power Rangersin" toisen tuotantokauden loppupuolella. He olivat Rockyn, Adamin, Aishan ja Billyn isoisoisovanhempia, jotka Kimberly värväsi Maan ensimmäisiksi Power Rangereiksi, kun hän vahingossa joutui hetkeksi vuoden 1880 Angel Groveen. Villin lännen rangereilla oli muuten identtiset rangerasut jälkeläistensä kanssa, mutta heidän asuihinsa kuului kaulaan cowboy-huivit ja housuissa ja hanskoissa oli villin lännen tyyliin sopineet hapsut.


text: Villin lännen rangerit olivat:


text: Villissä lännessä asui myös Kimberlyn esiäiti, Fuchsia O'Hara (jota näytteli myös Amy Jo Johnson). Hän ilmestyi tosin vasta jakson lopussa, kun Kimberly oli jo matkustanut takaisin 90-luvulle. Siitä syystä Fuchsia ei koskaan käyttänyt vaaleanpunaisen rangerin voimia.


text: Ninjor oli tärkeä hahmo televisiosarjan "Mighty Morphin Power Rangers" kolmannella tuotantokaudella. Ninjor oli kauan sitten luonut rangereiden käyttämät voimakolikot ja kolmannen tuotantokauden alussa niiden tuhouduttua hän antoi rangereille myös heidän uudet ninjavoimansa.


text: Hänet nähtiin ensimmäisen kerran, kun Rito Revolto oli onnistunut tuhoamaan rangereiden toisella tuotantokaudella käyttämät Thunderzordit ja heidän voimakolikkonsa olivat vaurioituneet. Ninjor antoi rangereille uudet ninjakolikot, jotka palauttivat ja kaiken lisäksi vahvistivat heidän aiempia voimiaan. Ninjor antoi heille myös uudet Ninjazordit, kun huomasi rangereiden olleen puhdassydämisiä. Kun Ninjorin temppeli joutui Vampirus-hirviön hyökkäyksen kohteeksi Ninjor päätti liittyä rangereiden ryhmään vierailevaksi seitsemänneksi jäseneksi ja hän saapui aina kutsuttaessa auttamaan rangereita.


text: Myöhemmin Rita ja Zedd kaappasivat Ninjorin ja Falconzordin, joka teki myös Ninjazordit tilapäisesti toimintakyvyttömiksi. Ninjor pääsi lopulta vapaaksi, kun Rito pudotti vahingossa hänen vankilana toimineen uurnansa maahan. Ninjor palasi rangereiden rinnalle taistelemaan Master Vileä vastaan. Master Vile vangitsi Ninjorin kuitenkin uudestaan Globber nimisen hirviönsä avulla. Globber imi myöhemmin Ninjorista energiaa ja käytti niitä rangereita vastaan. Myöhemmin auringonvalo heikensi Globberia sen verran, että Ninjor pääsi jälleen vapaaksi ja auttoi rangereita tuhoamaan Globberin lopullisesti.


text: Ninjoria ei enää nähty sen jälkeen, kun Master Vile onnistui "Orb of Doomin" avulla siirtämään Maapallon ajassa taaksepäin ja rangerit muuttuivat lapsiksi. Tommy sanoi kuitenkin myöhemmin, että Ninjor oli palannut temppeliinsä. Alien Rangerit sanoivat Ninjorin luoneen myös heidän Battleborginsa. Ninjorilla oli kyky kasvattaa itsensä suureksi ja taistella Megazordien rinnalla.


text: Alpha 4 oli kuvitteellinen robotti sarjassa "Mighty Morphin Power Rangers". Se oli Alpha 5:n edeltäjä ja heillä oli myös sama ääni (äänenä toimi Richard Horvitz). Sen vartalo muistutti hyvin paljon Alpha 5:ttä, mutta Alpha 4:n rinnan valot olivat hieman eri kohdissa.


text: Alpha 4 nähtiin sarjassa kaksi kertaa. Jaksossa "Wild West Rangers-Part II" se nähtiin vuoden 1880 komentokeskuksessa, kun Kimberly Hart oli joutunut aika-aukon kautta menneisyyteen ja telesiirtyi pyytämään apua komentokeskuksesta. Alpha oli aluksi hätääntynyt, kunnes Kimberly kertoi olevansa Power Ranger tulevaisuudesta ja tarvitsevansa Zordonin apua. Alpha 4 nähtiin uudestaan jaksossa "Hogday Afternoon I", jossa sen ruumiin ja pään pystyi näkemään pahvilaatikossa poistettuna käytöstä, kun Rito Revolto ja Goldar kulkivat komentokeskuksen kellarissa. Kun Maan aika oli palautettu normaaliksi näkyi komentokeskuksen kellarissa musta laatikko, jonka kyljessä luki punaisilla kirjaimilla "Alpha 4".


text: Auric the Conqueror oli muinainen kivipatsas, jonka Tanya Sloanin vanhemmat löysivät vuosien etsintöjen jälkeen trooppiselta Mysterio-saarelta. Ennen sen löytymistä sitä pidettiin vain myyttinä.


text: Yleensä Auric oli pienessä ja päätä muistuttaneessa kivipatsasmuodossa, jonka otsassa oli avaimenreikä. Kultaisen avaimen avulla patsas muuttui Auriciksi, joka pystyi kasvamaan joko zordien kokoiseksi tai hieman ihmistä suuremmaksi olennoksi. Auric käytti aseenaan miekkaa. Tanya valitsi kultaisena rangerina toimineen Jason Lee Scott Auricin avaimen valvojaksi.


text: Auric oli vannoutunut heikkojen ja hyvien olentojen puolustaja, joka pyrki aina ensin ratkaisemaan tilanteet puhumalla, vaikka se ei koskaan tuottanutkaan tulosta. Hän ei sietänyt huijatuksi tulemisesta ja oli aina silloin hyvin raivoissaan. Auric oli erittäin voimakas, sillä kerran hän tuhosi vain yhdellä miekan iskulla hirviön, jota Super Zeo Megazord ei ollut pystynyt voittamaan. Auric ei kuitenkaan ollut kovinkaan älykäs, joten häntä oli helppo huijata. Hän käyttäytyi välillä myös pelkurimaisesti ja saattoi pelästyessään vetäytyä takaisin kivipatsasmuotoonsa kuten kilpikonna kuoreensa. Auric pystyi myös puhaltamaan suustaan suunnattomia ilmavirtoja. Lisäksi hän parantui vammoistaan hyvin nopeasti.


text: Auric nähtiin sarjassa vain kolme kertaa, joista viimeisen kerran jaksoissa "Rangers of Two Worlds". Silloin hän yritti puhua rangereiden Megazordit vallanneet hirviöt poistumaan niistä, mutta tuloksetta. Hirviöt löivät Auricia Megazordeilla ja hieman sen jälkeen hän palasi kivipatsaaksi. Sen jälkeen hänestä ei enää kuultu.


text: Äänenä toimi Derek Stephen Prince.


text: Cestria oli kotoisin Aquitar-planeetalta ja ihastunut Billy Cranstoniin. Hänet nähtiin ensimmäisen kerran tuomassa Billylle vasta-ainetta sen jälkeen kun Billy oli alkanut vanheta nopeasti. Vasta-ainetta ei kuitenkaan ollut tarpeeksi, joten Billyn täytyi itse matkustaa Aquitarille. Parantumisen jälkeen Billy päätti jäädä Aquitarille asumaan Cestrian kanssa sen sijaan, että olisi palannut Maahan.


text: Lerigot on Liaria-planeetalta kotoisin oleva viisas velho, joka nähtiin ensimmäisen kerran "Power Rangers turbovaihteella" -elokuvassa. Lerigot piti hallussaan avainta, jolla hän pystyi avaamaan portaaleja eri puolille maailmankaikkeutta. Avaimella hän pystyi myös parantamaan muita. Ulkomuodoltaan Lerigot muistutti lyhyttä ja karvaista miestä, joka pukeutui velhon viittaan. Lerigot ymmärsi englantia jossain määrin, mutta ei osannut itse puhua sitä. Elokuvassa ilkeä avaruusmerirosvo Divatox jahtasi Lerigotia, koska hän tarvitsi Lerigotin taikavoimia päästäkseen sukellusveneellään läpi myyttistä Muranthias-saarta ympäröivästä voimakentästä. Divatox pakotti Lerigotin antautumaan kaappaamalla hänen Yara-vaimonsa ja Bethel-tyttären. Lopulta Turbo Rangerit pelastivat heidät.


text: Televisiosarjan "Power Rangers Turbo" alkuun mennessä Lerigot oli oppinut vähän englantia. Zordon ja Alpha 5 pyysivät Lerigotin voimakammioon vapauttamaan Zordonin aikavääristymästä, jotta Zordon pystyi palaamaan kotiplaneetalleen Eltarille.


text: Lerigotin äänenä toimi Lex Lang.


text: Alpha 6 on kuvitteellinen robotti Power Rangers -universumissa, joka oli merkittävässä roolissa erityisesti televisiosarjoissa "Power Rangers Turbo" ja "Power Rangers in Space".


text: Alpha 6 ilmestyi myöhemmin myös Power Rangers -sarjan viisitoistavuotista taivalta juhlineissa Power Rangers Operation Overdriven jaksoissa "Once A Ranger". Kun sarjan uusi vihollinen Thrax oli onnistunut katkaisemaan Operation Overdrive Power Rangereiden linkin morphiointihilaan, Adam Park kertoi tietävänsä erään, joka osaisi korjata sen. Tämä "eräs" oli Alpha 6, joka löytyi laatikosta Angel Grovessa sijainneesta varastosta. Operation Overdrivessa nähty Alpha 6 oli kuitenkin paljon aiempaa pidempi ja hänen äänensä oli jälleen muuttunut. Kun Thrax oli voitettu Adam kertoi omistavansa Angel Grovessa kamppailulajidojon ja pyysi Alphaa sinne töihin. Jaksossa ei kerrottu, miten Alpha 6 oli päässyt Angel Groveen, koska hänet nähtiin viimeksi Mirinoilla Galaxy Rangereiden seurassa.


text: Kapteeni William "Bill" Mitchell oli Lightspeed johtaja sekä Danan ja Ryanin isä. Kapteeni Mitchell vastasi rangereiden kokoamisesta eri puolilta Mariner Bayta sen jälkeen kun demonit olivat päässeet vapaiksi.